open-index/open-wikipedia-markdown huggingface dataset:
ലഹുഗള കിടുലന ദേശീയോദ്യാനം

ശ്രീലങ്കയിലെ ഏറ്റവും ചെറിയ ദേശീയോദ്യാനങ്ങളിലൊന്നാണ് **ലഹുഗള കിടുലന ദേശീയോദ്യാനം.** വളരെ ചെറിയ വിസ്തൃതിയിലാണെങ്കിലും ശ്രീലങ്കൻ ആനകളുടെയും ശ്രീലങ്കൻ പക്ഷികളുടെയും പ്രധാന ആവാസവ്യവസ്ഥയാണ് ഈ ദേശീയോദ്യാനം. ഹെഡ ഒയ നദിയിലേക്ക് ജലം ഒഴുക്കുന്ന ലഹുഗള, കിടുലന, സെങ്കമുവ എന്നീ അണക്കെട്ടുകൾ ഈ ദേശീയോദ്യാനത്തിലാണ്. 1966 ജൂലായ് 1 ന് ഇത് ഒരു വന്യജീവിസങ്കേതമായാണ് നിർമ്മിച്ചത്. 1980 ഒക്ടോബർ 31 ന് ഇത് ദേശീയോദ്യാനമായി പ്രഖ്യാപിച്ചു. കൊളമ്പോയിൽനിന്ന് 318 കിലോമീറ്റർ അകലെയാണ് ലഹുഗള കിടുലന ദേശീയോദ്യാനം സ്ഥിതിചെയ്യുന്നത്.

## പക്ഷികൾ

File:Amerikanische Höckerglanzgans Sarkidiornis sylvicola 05 (1).jpg|Knob-billed duck
File:Alcedo atthis 4 (Lukasz Lukasik).jpg|Common kingfisher
File:STORK-BILLED KINGFISHER I3 IMG 5422.jpg|Stork-billed kingfisher
File:White-throated Kingfisher (Halcyon smyrnensis) in Hyderabad W IMG 4683.jpg|White-throated kingfisher


## ഇതും കാണുക
* ശ്രീലങ്കയിലെ സംരക്ഷിത പ്രദേശങ്ങൾ

## References

വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:ശ്രീലങ്കയിലെ ദേശീയോദ്യാനങ്ങൾ
റേച്ചൽ കാഴ്സൺ ദേശീയ വന്യജീവി സങ്കേതം

യുഎസ്എയിൽ മെയ്നിന്റെ തെക്കേ തീരത്ത് സ്ഥിതിചെയ്യുന്ന വന്യജീവി സങ്കേതമാണ് **റേച്ചൽ കാഴ്സൺ വന്യജീവി സങ്കേതം**. 80 കിലോമീറ്ററോളം വരുന്ന സ്ഥലത്തെ വിവിധ ചെറിയ പ്രദേശങ്ങൾ ചേർത്താണ് 1966 ൽ ഈ വന്യജീവി സങ്കേതം നിർമ്മിച്ചത്. എഴുത്തുകാരിയും ജൈവശാസ്ത്രജ്ഞയുമായ റേച്ചൽ കാഴ്സണിന്റെ പേരിലാണ് ഈ വന്യജീവി സങ്കേതം അറിയപ്പെടുന്നത്. റേച്ചൽ കാഴ്സണിന്റെ നിശ്ശബ്ദവസന്തം എന്ന പുസ്തകമാണ് ദേശാടനപ്പക്ഷികളായ സോങ്ങ്ബേഡുകളിൽ ഡിഡിറ്റികളുടെ പ്രഭാവത്തെപ്പറ്റിയും മറ്റ് പരിസ്ഥിതി വിഷയങ്ങളിലും  പൊതുബോധം സൃഷ്ടിക്കുന്നതിൽ പ്രധാന പങ്കുവഹിച്ചത്. 
ലഘുചിത്രം|വന്യജീവി സങ്കേതത്തിന്റെ പ്രവേശനകവാടത്തിലുള്ള ഫലകം
കിറ്റെറിക്കും കേപ്പ് എലിസബത്തിനും ഇടയിലുള്ള വിവിധ പ്രദേശങ്ങൾ ഈ വന്യജീവി സങ്കേതത്തിലുൾപ്പെടുന്നു. വെൽസ്, കെന്നെബങ്ക്, കെന്നെബങ്ക്പോർട്ട്, ബി‍ഡ്ഡെഫോർഡ്, സാക്കോ, സ്ക്കാർബറോ എന്നീ സ്ഥലങ്ങൾ ഈ വന്യജീവി സങ്കേതത്തിലുൾപ്പെടുന്നു. 

എസ്റ്റുവറി സാൾട്ട് മാർഷിലെ 4.72 ചതുരശ്രകിലോമീറ്റർ സ്ഥലവും വെഭന്നെറ്റ് നദിയിലേക്ക് ഒഴുകി വരുന്ന വിവിധ ചെറിയ അരുവികൾ ഉള്ള ഉയർന്ന പ്രദേശങ്ങളും ഈ വന്യജീവി സങ്കേതത്തിലുണ്ട്. വെഭന്നെറ്റ് നദിയുടെ ജലസ്രോതസ്സിന്റെ പത്തിലൊമ്പത് ഭാഗവും ഈ വന്യജീവി സങ്കേതത്തിൽ നിന്നാണ്.

വെൽസിലെ റൂട്ട് 9 ലാണ് ഈ വന്യജീവി സങ്കേതത്തിന്റെ ആസ്ഥാനം. 

ബാരിയർ ബീച്ച്, ഡ്യൂൺ, ടൈഡൽ എസ്റ്റുവറി, സാൾട്ട് മാർഷ്, റോക്കി കോസ്റ്റ് ലൈൻ എന്നീ ആവാസവ്യവസ്ഥകളെല്ലാം ഈ വന്യജീവി സങ്കേതത്തിൽ കാണപ്പെടുന്നു. വംശനാശഭീഷണി നേരിടുന്ന പിപ്പിങ്ങ് പ്ലോവറിന്റെ കൂടുകൾ ഈ വന്യജീവി സങ്കേതത്തിൽ കാണപ്പെടുന്നു.

## ചിത്രശാല

File:Rcnwf-4.jpg|
File:Rcnwr-2.jpg|
File:Rcnwr-12.jpg|


## References

## പുറത്തേക്കുള്ള കണ്ണികൾ
* U.S. Fish and Wildlife's Rachel Carson National Wildlife webpage
* Rachel Carson home Page
* U.S. Fish and Wildlife Service Rachel Carson Biography webpage 
* Map of Rachel Carson NWR holdings
യാവാൾ വന്യജീവിസങ്കേതം

ഇന്ത്യൻ സംസ്ഥാനമായി മഹാരാഷ്ട്രയിലെ ജൽഗോൺ ജില്ലയിൽ യാവാൾ തഹസിലിൽ സ്ഥിതിചെയ്യുന്ന വന്യജീവിസങ്കേതമാണ് **യാവാൾ വന്യജീവിസങ്കേതം**. 178 ചതുരശ്രകിലോമീറ്ററാണ് ഈ വന്യജീവിസങ്കേതത്തിന്റെ വിസ്തൃതി. ഇടതൂർന്ന വനങ്ങൾ നിറഞ്ഞ പ്രദേശമാണിത്. സസ്യലതാദികളുടെ അനേകം വൈവിദ്യങ്ങൾ ഈ പ്രദേശത്ത് കാണപ്പെടുന്നു.

## ജൈവവൈവിദ്ധ്യം

### സസ്യങ്ങൾ
തേക്ക്, സലായ് എന്നീമരങ്ങളാണ് വനത്തിൽ കൂടുതലായി കാണപ്പെടുന്നത്. മറ്റു പ്രധാന മരങ്ങൾ ഐൻ, ശിശം, ഹൽദു, ടിവാസ്, ഖൈർ, ചരോലി, ജമുൻ, ടെൻഡു, അൽവ എന്നിവയാണ്. മുളയുടെയും പുല്ലുകളുടെയും വളരെ നല്ല വളർച്ചയുള്ള കാടുകൾ ഇവിടെയുണ്ട്.

### മൃഗങ്ങൾ
കടുവ, പുള്ളിപ്പുലി, സാമ്പാർ മാൻ, ചിൻകാര, നീൽഗായ്, സ്ലോത്ത് ബിയർ, ഹൈയെന, ജക്കാൾ, കുറുക്കൻ, വൈൽഡ് ബോർ, ബാർക്കിങ് ഡീർ, കാട്ടുപൂച്ച, പാം സിവെറ്റ്, കാട്ടുനായ, പറക്കും അണ്ണാൻ, പുൽമേടുകളിലെ പക്ഷികൾ എന്നിവയാണ് പ്രധാന മൃഗങ്ങൾ.

## കാലാവസ്ഥ
വളരെ നനഞ്ഞ അന്തരീക്ഷമാണ് ഈ വന്യജീവിസങ്കേതത്തിൽ

## താമസസൗകര്യം
സർക്കാർ റെസ്റ്റ്ഹൗസ് ഇവിടെ താമസത്തിനും ഭക്ഷണത്തിനുമുള്ള സൗകര്യം ഏർപ്പാടാക്കിയിരിക്കുന്നു.

## എത്തിച്ചേരാൻ

### ആകാശമാർഗ്ഗം
ഏറ്റവും അടുത്തുള്ള വിമാനത്താവളം ജൽഗോൺ വിമാത്താവളമാണ്. ഇത് 123 കിലോമീറ്റർ അകലെയാണ്.

### തീവണ്ടിമാർഗ്ഗം
റേവാറാണ് ഏറ്റവും അടുത്തുള്ള തീവണ്ടിനിലയം.

## ഇതും കാണുക
പാൽ

## അവലംബങ്ങൾ

## പുറത്തേക്കുള്ള കണ്ണികൾ
* http://www.amazingmaharashtra.com/2013/02/yawal-wildlife-sanctuary.html
* http://www.CarDekho.com/features-stories/a-jungle-trail-drive-to-yawal-wildlife-sanctuary-in-nissan-xtrail.htm

വർഗ്ഗം:മഹാരാഷ്ട്രയിലെ വന്യജീവിസങ്കേതങ്ങൾ
പരിമ ടപ്പിറാപിക്കോ ദേശീയോദ്യാനം

**പരിമ ടപിറാപിക്കോ ദേശീയോദ്യാനം** (*Parque Nacional Parima Tapirapecó*) വെനിസ്വേലയുടെ തെക്കൻ സംസ്ഥാനമായ ആമസോണാസിൽ സ്ഥിതിചെയ്യുന്ന ഒരു ദേശീയോദ്യാനമാണ്.

## സ്ഥാനം
പരിമ ടപ്പിറാപിക്കോ ദേശീയോദ്യാനം, അറ്റബാപ്പോ, റിയോ നീഗ്രോ എന്നീ മുനിസിപ്പാലിറ്റികളിലാണ് സ്ഥിതിചെയ്യുന്നത്. ഇത് ലോകത്തിലെ അഞ്ചാമത്തെ വലിയ ദേശീയോദ്യാനവും തെക്കേ അമേരിക്കയിലെ രണ്ടാമത്തെ വലിയ ദേശീയോദ്യാനവുമാണ്.

1991 ആഗസ്റ്റിൽ സ്ഥാപിതമായ ഈ ദേശീയോദ്യാനത്തിന് 38,290 ചതുരശ്ര കിലോമീറ്റർ (15,000 ചതുരശ്ര മൈൽ) വിസ്തൃതിയാണുള്ളത്. വെനിസ്വേലയിലെ ഏറ്റവും വലിയ ദേശീയോദ്യാനമെന്ന പദവി ഇത് അലങ്കരിക്കുന്നു.

ഈ പ്രദേശം ഒറിനോക്കോ നദിയുടെ അത്യന്നത ഭാഗത്തെയും അതുപോലെ യാനോമാമി ഗോത്രവർഗ്ഗ സംസ്കാരത്തേയും സംരക്ഷിക്കുന്നു.

## അവലംബം

വർഗ്ഗം:വെനസ്വേലയിലെ ദേശീയോദ്യാനങ്ങൾ
ബോറെയിൽ വന്യജീവിസങ്കേതം

ഇന്ത്യൻ സംസ്ഥാനമായ ആസ്സാമിലെ തെക്കുഭാഗത്തുള്ള കച്ചാർ, ഡിമ ഹസാവോ എന്നീ ജില്ലകളിലായി സ്ഥിതിചെയ്യുന്ന വന്യജീവസങ്കേതമാണ് **ബോറെയിൽ വന്യജീവിസങ്കേതം**. രേഖാംശം 24°55΄53΄΄-25°05΄52΄΄ വടക്ക്, അക്ഷാംശം 92°27΄40΄΄-93°04΄30΄΄ കിഴക്ക് എന്നിവക്കിടയിലാണ് ഈ വന്യജീവിസങ്കേതത്തിന്റെ സ്ഥാനം. 55 മീറ്റർ മുതൽ 1000 മീറ്റർ വരെയാണ് സമുദ്രനിരപ്പിൽ നിന്നുള്ള ഉയരം. 326.24 ചതുരശ്രകിലോമീറ്ററാണ് ഈ വന്യജീവിസങ്കേതത്തിന്റെ വിസ്തൃതി. ശരാശരി വാർഷിക വർഷപാതം 2500 മുതൽ 4000 മില്ലിമീറ്റർ വരെയാണ്. താപനില 9.2 °C മുതൽ 36.2 °C വരെ. ആർദ്രത 62% മുതൽ 83% വരെ വ്യത്യാസപ്പെടുന്നു. 

വടക്കേ കച്ചാർ സംരക്ഷിത വനവും ബൊറെയിൽ സംരക്ഷിത വനവും ചേർന്നതാണ് ഈ വന്യജീവിസങ്കേതം. ഈ വനങ്ങൾ ഏറ്റവും ആർദ്രതയുള്ള നിത്യഹരിത വനങ്ങളും അർദ്ധ നിത്യഹരിതവനങ്ങളുമാണ്. 

ഏറ്റവും അടുത്തുള്ള നഗരമായ സിൽച്ചാർ 40 കിലോമീറ്റർ അകലെയാണ്.

## References

വർഗ്ഗം:ആസ്സാമിലെ വന്യജീവിസങ്കേതങ്ങൾ
സെറോ കോറ ദേശീയോദ്യാനം

**സെറോ കോറ ദേശീയോദ്യാനം**, പരാഗ്വേയിലെ ഏറ്റവും വലിയ സംരക്ഷിത പ്രദേശമാണ്. ഈ ഉദ്യാനത്തിൻറെ വിസ്തീർണ്ണം  5,538 ഹെക്ടറാണ്. ബ്രസീലിൻറെ അതിർത്തിയിൽ, ഡിപാർട്ട്മെൻറ് തലസ്ഥാനമായ പെട്രോ ജുവാൻ കാബല്ലെറോയിൽനിന്ന് 45 കിലോമീറ്റർ ദൂരത്തിൽ ആമാമ്പേ ഡിപ്പാർട്ട്മെൻറിലാണ് ഇതു സ്ഥിതിചെയ്യുന്നത്. 1976 ഫെബ്രുവരി 11 ന് രൂപീകരിക്കപ്പെട്ട സെറോ കോറ, ഒരു പ്രകൃതിദത്ത റിസർവ്വും അതുപോല തന്നെ ചരിത്രപ്രാധാന്യമുള്ള ഒരു പ്രദേശവുമാണ്. 1870 മാർച്ച് 1-ന് പരാഗ്വേ യുദ്ധത്തിന്റെ അവസാന പോരാട്ടം നടന്ന സ്ഥലമായിരുന്നു ഈ പ്രദേശം. നിരവധി ചരിത്ര സ്മാരകങ്ങൾ, മ്യൂസിയം, അക്വിഡാബാൻ നദിയിലെ ഒരു വിനോദ കേന്ദരം എന്നിവയും ഇവിടെ സ്ഥിതി ചെയ്യുന്നു. ചരിത്ര പശ്ചാത്തലത്തിന് പുറമേ, പ്രദേശത്തിന് ചുറ്റുമുള്ള കുന്നിൻ ചെരുവുകളിലെ ഗുഹകളിൽ കാണപ്പെടുന്ന പുരാതന ശിലാ ലിഖിതങ്ങൾ  സന്ദർശിക്കുവാൻ നിരവധി സന്ദർശകർ എത്തുന്നു.

## അവലംബം

വർഗ്ഗം:പരഗ്വേയിലെ ദേശീയോദ്യാനങ്ങൾ
ജിബ്രാൾട്ടർ റേഞ്ച് ദേശീയോദ്യാനം

ആസ്ത്രേലിയയിലെ ന്യൂ സൗത്ത് വെയിൽസിന്റെ വടക്കു-കിഴക്കായി, ഗ്ലെൻ ഇൻസിനു വടക്കു-കിഴക്കായി 79 കിലോമീറ്റർ അകലെയായും സിഡ്നിയ്ക്കു വടക്കായി 493 കിലോമീറ്ററും അകലെ സ്ഥിതിചെയ്യുന്ന ദേശീയോദ്യാനമാണ് **ജിബ്രാൾട്ടർ റേഞ്ച് ദേശീയോദ്യാനം**. ആസ്ത്രേലിയയിലെ ലോകപൈതൃകസ്ഥലമായ ഗോണ്ട്വാന മഴക്കാടുകളുടെ വാഷ്പൂൾ, ഗിബ്രാൾട്ടർ റേഞ്ച് മേഖലകളുടെ ഭാഗമായി ഈ ദേശീയോദ്യാനത്തെ 1986 ൽ ചേർത്തു. 2007 ആസ്ത്രേലിയൻ നാഷനൽ ഹെറിറ്റേജ് ലിസ്റ്റിൽ ഇതിനെ ഉൾപ്പെടുത്തി.

## പക്ഷികൾ
വംശനാശസാധ്യതയുള്ള സ്ക്രബ് പക്ഷിയുടെ അവശേഷിക്കുന്ന 5 ജനസഞ്ചയങ്ങളിൽ ഒന്നിനെ  സംരക്ഷിക്കുന്നതും അതോടൊപ്പം ഗ്രീൻ കാറ്റ്ബേഡ്, ആസ്ത്രേലിയൻ ലൊഗ്രുന്നേഴ്സ്, പാരഡൈസ് ഫയർബേഡുകൾ, പെയിൽ-യെല്ലോ റോബിനുകൾ എന്നിവയുടെ പ്രബലമായ ജനസംഖ്യ ഉള്ളതുമായ ഈ ദേശീയോദ്യാനത്തിലെ മലമ്പ്രദേശത്തെ വനപ്രദേശത്തിന്റെ പ്രാധാന്യം ബേഡ്ലൈഫ് ഇന്റർനാഷനൽ ദേശീയോദ്യാനം തിരിച്ചറിഞ്ഞിട്ടുണ്ട്. പ്രധാനപ്പെട്ട പക്ഷിസങ്കേതമായ ജിബ്രാൾട്ടർ റേഞ്ചിന്റെ ഭാഗമാണ് 366 ചതുരശ്രകിലോമീറ്റർ പ്രദേശത്തായി വ്യാപിച്ചിരിക്കുന്ന ഈ ദേശീയോദ്യാനം.  

## ഇതും കാണുക
Protected areas of New South Wales
* Pappinbarra River
* Camden Haven River

## References

വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
നകുണ്ടെ ദേശീയോദ്യാനം

പരഗ്വേയിലെ അൾട്ടോ പരാനായിലെ നകുണ്ടെ ജില്ലയിൽ സ്ഥിതി ചെയ്യുന്ന ഒരു ദേശീയോദ്യാനമാണ് **നകുണ്ടെ ദേശീയോദ്യാനം**. അക്ഷാംശം 26°03’ നും രേഖാംശം 54°42’ നും ഇടയിലാണ് ഇതു സ്ഥിതിചെയ്യുന്നത്. ഈ ദേശീയോദ്യാനത്തിൻറെ ആകെ വിസ്തൃതി 20 ചതുരശ്ര കിലോമീറ്ററാണ്. 35 മുതൽ 40 മീറ്റർവരെ ഉയരവും 110 മീറ്റർ വീതിയുമുള്ള സാൾട്ടോ നകുണ്ടേ എന്ന വെള്ളച്ചാട്ടം ഈ ദേശീയോദ്യാനത്തിനുള്ളിൽ സ്ഥിതിചെയ്യുന്നു.

ഉഷ്ണമേഖലാ കാലാവസ്ഥയാണ് ഇവിടെ അനുഭവപ്പെടാറുള്ളത്. വർഷത്തിൽ ശരാശരി 1,500 മുതൽ 1,700 മില്ലീമീറ്റർവരെ മഴ ലഭിക്കുന്നു. ഇവിടുത്തെ ശരാശരി താപനില 21.5 ഡിഗ്രി സെൽഷ്യസാണ്. വടക്കേ പ്രവിശ്യയിൽ നിന്നുള്ള പ്രബലമായ കാറ്റ്, ബ്രസീലിയൻ മഴക്കാടുകളുടെ ഭൂമിശാസ്ത്രപരമായ സ്ഥാനം എന്നിവയെല്ലാം കാലാവസ്ഥയെ സ്വാധീനിക്കുന്ന ഘടകങ്ങളാണ്.

## അവലംബം

വർഗ്ഗം:പരഗ്വേയിലെ ദേശീയോദ്യാനങ്ങൾ
കെരാമ ഷൊതോ ദേശീയോദ്യാനം

ജപ്പാനിലെ. ഒകിനാവ പ്രവിശ്യയിൽ സ്ഥിതിചെയ്യുന്ന ഒരു ദേശീയോദ്യാനമാണ് . 2014-ൽ സ്ഥാപിതമായ ഈ ഉദ്യാനം, കെരാമ ദ്വീപിലും പരിസരപ്രദേശങ്ങളിലുമായി വ്യാപിച്ചിരിക്കുന്നു.

## അവലംബം

## പുറത്തേക്കുള്ള കണ്ണികൾ
*  Map of Kerama Shotō National Park

വർഗ്ഗം:ജപ്പാനിലെ ദേശീയോദ്യാനങ്ങൾ
ഹെൻ‌റി പിറ്റിയർ ദേശീയോദ്യാനം

**ഹെൻ‍റി പിറ്റിയർ ദേശീയോദ്യാനം**, വെനസ്വേലയിലെ ഏറ്റവും പഴയ ദേശീയോദ്യാനമാണ്. 1937 ൻറെ തുടക്കത്തിൽ പ്രസിഡൻറ്  എലീസാർ ലോപ്പസ് കോൺട്രറാസിൻറെ കൽപന പ്രകാരം "റാഞ്ചോ ഗ്രാൻഡി" എന്ന പേരിലാണ് അക്കാലത്ത് ഈ ദേശീയോദ്യാനം രൂപീകരിച്ചത്. പാർക്ക് ഒരു പ്രധാന പക്ഷി പ്രദേശം ആണ്.

1953 ൽ വെനസ്വേലയിൽ എത്തിച്ചേർന്ന പ്രശസ്ത സ്വിസ് ഭൂമിശാസ്ത്രജ്ഞനും, സസ്യശാസ്ത്രജ്ഞനും, നരവംശശാസ്‌ത്രജ്ഞനുമായിരുന്ന ഹെൻറി പിറ്റീറിന്റെ ഓർമ്മക്കായി 1953 ൽ ഈ പാർക്ക് പുനർനാമകരണം ചെയ്യപ്പെട്ടു. അദ്ദേഹം വെനിസ്വേലയിലെ 30,000 ൽ അധികം സസ്യങ്ങളെ തരം തിരിക്കുകയും ദേശീയോദ്യാനത്തിലെ സസ്യജന്തുജാലങ്ങളെക്കുറിച്ച് പഠിക്കുന്നതിനായി നിരവധി വർഷങ്ങൾ ഇവിടെ ചിലവഴിക്കുകയും ചെയ്തിരുന്നു. 

വെനസ്വേലയുടെ ദേശീയോദ്യാനങ്ങളുടെ ചരിത്രം ആരംഭിക്കുന്നതിൻറെ ബഹുമതി ഹെൻ‍റി പിറ്റിയർ ദേശീയോദ്യാനത്തിനാണ്. അരാഗ്വ സംസ്ഥാനത്തിൻറെ വടക്കുഭാഗത്തായി സ്ഥിതിചെയ്യുന്ന ഇതിൻറെ 107,800 ഹെക്ടറോളം വരുന്ന പ്രദേശത്തിൽ അരാഗ്വൻ തീരപ്രദേശത്തിൻറെ ഭൂരിഭാഗവും കരാബോബോ സംസ്ഥാനത്തിൻറെ പർവ്വത പ്രദേശങ്ങളും ഉൾപ്പെടുന്നു. സാൻ എസ്റ്റേബാൻ ദേശീയോദ്യനം ഇതിൻറെ അതിർത്തിയാണ്. ഹെ‍ൻ‍റി പിറ്റിയർ ദേശീയോദ്യാനം വെനിസ്വേലൻ തീരദേശ മേഖലയിലെ ദേശീയോദ്യാനങ്ങളിൽ ഏറ്റവും വലുതാണ്.

## അവലംബം

## പുറംകണ്ണികൾ

* Parque Nacional Henri Pittier at ParksWatch.org 
* Parque Nacional Henri Pittier MiPunto.com 
* Parque Henri Pittier en la Red Escolar Nacional
* Estación Biológica Dr. Alberto Fernández Yepez
* De la Costa Eco-Lodge Parque Nacional Henri Pittier Venezuela
* Parque Nacional Henri Pittier en Araira.org
* Actividades en la Ciénaga
* Choroni, Venezuela, What to do and see 

വർഗ്ഗം:വെനസ്വേലയിലെ ദേശീയോദ്യാനങ്ങൾ
ഗോൾബേൺ നദി ദേശീയോദ്യാനം

ആസ്ത്രേലിയയിലെ ന്യൂ സൗത്ത് വെയിൽസിൽ,  സിഡ്നിയിൽ നിന്നും 213 കിലോമീറ്റർ വടക്കു-പടിഞ്ഞാറായും മെറിവായിൽ നിന്നും 35 കിലോമീറ്റർ തെക്കു-പടിഞ്ഞാറായും സ്ഥിതിചെയ്യുന്ന ദേശീയോദ്യാനമാണ് **ഗോൾബേൺ നദി ദേശീയോദ്യാനം**. ഹണ്ടർവാലി മേഖലയിലായുള്ള ഈ ദേശീയോദ്യാനം ഗോൾബേൺ നദിയുടെ ഏകദേശം 90 കിലോമീറ്റർ പ്രദേശത്തായി വ്യാപിച്ചുകിടക്കുന്നു. സാന്റി ഹോളോ, ഡെന്മാൻ, മെറിവ, മുഡ്ഗീ എന്നീ പട്ടണങ്ങളുടെ സമീപമാണിത്.

## മൃഗങ്ങൾ
ഈ ദേശീയോദ്യാനം കംഗാരുകൾ, വോംബാറ്റുകൾ, എമുകൾ, ഇഗ്വാനകൾ, പ്ലാറ്റിപ്പസുകൾ, വ്യത്യസ്ത ഇനങ്ങളിൽപ്പെട്ട പക്ഷികൾ എന്നിവയുടെ സംരക്ഷിതപ്രദേശമാണ്.  പ്രധാനപ്പെട്ട മുഡ്ഗീ-വ്വോലാർ പക്ഷിസങ്കേതത്തിൽ സ്ഥിതിചെയ്യുന്ന ഈ ദേശീയോദ്യാനത്തിന്റെ വംശനാശഭീഷണിനേരിടുന്ന റീജന്റ് ഹണി ഈറ്റർ മൂലമുള്ള പ്രാധാന്യം ബേഡ് ലൈഫ് ഇന്റർനാഷനൽ തിരിച്ചറിഞ്ഞിട്ടുണ്ട്. 

## ഇതും കാണുക
* Protected areas of New South Wales

## അവലംബം

വർഗ്ഗം:ഐ.യു.സി.എൻ. വർഗ്ഗം II
ഗുലാഗ ദേശീയോദ്യാനം

ആസ്ത്രേലിയയിലെ ന്യൂ സൗത്ത് വെയിൽസിലെ തെക്കൻ തീരത്തുള്ള ദേശീയോദ്യാനമാണ് **ഗുലാഗ ദേശീയോദ്യാനം**. 2001 ലാണ് ഈ ദേശീയോദ്യാനം സ്ഥാപിതമായത്. ഇത് 46.73 ചതുരശ്രകിലോമീറ്റർ സ്ഥലത്തായി വ്യാപിച്ചുകിടക്കുന്നു.  ഉല്ലദുല മുതൽ മെരുംബുല വരെയുള്ള പ്രധാനപ്പെട്ട പക്ഷിസങ്കേതത്തിന്റെ ഭാഗമായ ഈ ദേശീയോദ്യാനത്തിന്റെ സ്വിഫ്റ്റ് തത്തകൾ മൂലമുള്ള പ്രാധാന്യമ് ബേഡ് ലൈപ് ഇന്റർനാഷനൽ തിരിച്ചറിഞ്ഞിട്ടുണ്ട്. 

## ഇതും കാണുക
* Protected areas of New South Wales

## അവലംബം

വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
ഹാറ്റ് ഹെഡ് ദേശീയോദ്യാനം

ആസ്ത്രേലിയയിലെ ന്യൂ സൗത്ത് വെയിൽസിൽ , സിഡ്നിയിൽ നിന്നും വടക്കു-കിഴക്കായി 356 കിലോമീറ്റർ ദൂരത്തായി സ്ഥിതിചെയ്യുന്ന ദേശീയോദ്യാനമാണ് **ഹാറ്റ് ഹെഡ് ദേശീയോദ്യാനം**. പ്രധാനപ്പെട്ട പക്ഷിസങ്കേതമായ ഹേസ്റ്റിംഗ്സ്-മക്ലിയ്ക്കുള്ളിലായാണ് ഇത് സ്ഥിതിചെയ്യുന്നത്. 

## ഇതും കാണുക
*    Protected areas of New South Wales
* ദേശീയോദ്യാനത്തിലുള്ള Smoky Cape 

## അവലംബം

വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
കിഞ്ചെഗ ദേശീയോദ്യാനം

കിഴക്കൻ ആസ്ത്രേലിയയിൽ ന്യൂ സൗത്ത് വെയിൽസിന്റെ ഏറ്റവും പടിഞ്ഞാറായി സ്ഥിതിചെയ്യുന്ന ദേശീയോദ്യാനമാണ് **കിഞ്ചെഗ ദേശീയോദ്യാനം**. സിഡ്നിയിൽ നിന്നും പടിഞ്ഞാറായി ഏകദേശം 840 കിലോമീറ്റർ ദൂരെയായും ബ്രോക്കൺ ഹില്ലിൽ നിന്നും തെക്കി-കിഴക്കായി 111 കിലോമീറ്റർ ദൂരെയായുമുള്ള ഈ ദേശീയോദ്യാനം 44,259 ഹെക്റ്റർ പ്രദേശത്ത് വ്യാപിച്ചു കിടക്കുന്നു. മെനിന്ദി  പട്ടണവുമായി ഇത് ചേർന്നു കിടക്കുന്നു. ഈ ദേശീയോദ്യാനത്തിന്റെ കിഴക്കൻ അറ്റത്ത് ഡാർലിങ് നദി ഉണ്ട്. 

ഡാർലിങ് നദിയിലൂടെ സഞ്ചരിച്ചിരുന്ന പ്രാദേശിക ജനവിഭാഗമായ പാർകാന്റ്ജി ജനങ്ങൾ ഉപേക്ഷിച്ചുപോയ കരകൗശലവസ്തുക്കളാൽ ഈ ദേശീയോദ്യാനം പ്രശസ്തമാണ്. 

## ഇതും കാണുക
* Protected areas of New South Wales

## അവലംബം

വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
കൊറീല ദേശീയോദ്യാനം

ആസ്ത്രേലിയയിലെ ന്യൂ സൗത്ത് വെയിൽസിൽ, സിഡ്നിയിൽ നിന്നും വടക്കായി 631 കിലോമീറ്റർ ദൂരെ സ്ഥിതിചെയ്യുന്ന ദേശീയോദ്യാനമാണ് **കൊറീല ദേശീയോദ്യാനം**. വംശനാശഭീഷണി നേരിടുന്ന അനേകം സ്പീഷീസുകളിൽപ്പെട്ട പക്ഷികളെ സംരക്ഷിക്കുന്നതുമൂലം,  പ്രധാനപ്പെട്ട പക്ഷിസങ്കേതമായ സീനിക് റിമ്മിന്റെ ഭാഗമായ ഈ ദേശീയോദ്യാനത്തിനുള്ള പ്രാധാന്യം ബേഡ് ലൈഫ് ഇന്റർനാഷനൽ തിരിച്ചറിഞ്ഞിട്ടുണ്ട്. 

## ഇതും കാണുക
* Protected areas of New South Wales

## അവലംബം

വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
ക്വിയാമ്പൽ ദേശീയോദ്യാനം

ആസ്ത്രേലിയയിലെ ന്യൂ സൗത്ത് വെയിൽസിൽ, ആഷ്ഫോർഡ് പട്ടണത്തിൽ നിന്നും ഏകദേശം 30 കിലോമീറ്റർ അകലെയായി സ്ഥിതിചെയ്യുന്ന ദേശീയോദ്യാനമാണ് **ക്വിയാമ്പൽ ദേശീയോദ്യാനം**. ദേശീയോദ്യാനത്തിലൂടെ ഒഴുകുന്ന സെവേൺ നദിയും മക്കിന്റയർ നദിയും മക്കിന്റയർ വെള്ളച്ചാട്ടത്തിനു താഴെയായി ഒന്നിച്ചുചേർന്നൊഴുകുന്നു. ഈ ദേശീയോദ്യാനത്തിൽ നിറയെ ഗ്രാനൈറ്റ് രൂപങ്ങളുണ്ട്. ആഷ്ഫോർഡ് ഗുഹകൾ ഇവിടുത്തെ ഒരു പ്രധാന ആകർഷണമാണ്.  

## അവലംബം

## ഇതും കാണുക
* Protected areas of New South Wales
വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
ഗൂനെങ്ക്രി ദേശീയോദ്യാനം

ആസ്ത്രേലിയയിലെ ന്യൂ സൗത്ത് വെയിൽസിൽ, സിഡ്നിയിൽ നിന്നും 626 കിലോമീറ്റർ വടക്കു-കിഴക്കായി സ്ഥിതിചെയ്യുന്ന ഒരു ചെറിയ ഗ്രാമമാണ് ഗൂനങ്ക്രി. ഈ ഗ്രാമം കുതിരയോട്ടത്തിനും ദേശീയോദ്യാനത്തിനും പ്രശസ്തമാണ്.

## പ്രധാനപ്പെട്ട പക്ഷിസങ്കേതം
ആൽബർട്ട്സ് ലയർബേഡിന്റെ അറിയപ്പെടുന്നതിൽ ഏറ്റവും കൂടുതൽ എണ്ണം ഉൾപ്പെടുന്നതു മൂലവും അതിനോടൊപ്പം പ്രധാനപ്പെട്ട മറ്റ് പക്ഷി സ്പീഷീകൾ മൂലവും പ്രധാനപ്പെട്ട നൈറ്റ്കാപ്പ് റേഞ്ച് പക്ഷി സങ്കേതത്തിന്റെ ഭാഗമായ ഗൂനങ്ക്രി ദേശീയോദ്യാനത്തിന്റെ പ്രാധാന്യം ബേഡ്ലൈഫ് ഇന്റർനാഷനൽ തിരിച്ചറിഞ്ഞിട്ടുണ്ട്.

## ഇതും കാണുക
* Protected areas of New South Wales

## അവലംബം

വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
ഇന്ത്യയിലെ ജൈവമണ്ഡല സംരക്ഷിത പ്രദേശങ്ങൾ

ഇന്ത്യാ ഗവൺമെന്റ് ഇന്തയിൽ 18** ജൈവമണ്ഡല സംരക്ഷിത പ്രദേശങ്ങൾ** നിർവ്വചിച്ചിട്ടുണ്ട്. (ഇവ ഐയുസിഎൻ കാറ്റഗറി അഞ്ചിൽ വരുന്ന സംരക്ഷിത പ്രദേശങ്ങളാണ്). ദേശീയോദ്യാനത്തിനെക്കാളും വന്യജീവിസങ്കേതത്തിനേക്കാളും വലിയ വിസ്തൃതിയിലുള്ള സ്ഥലം ജൈവമണ്ഡലത്തിൽ സംരക്ഷിക്കപ്പെടുന്നു. ഒന്നോ അതിലധികമോ ദേശീയോദ്യാനങ്ങളും അവയുടെ ബഫർ പ്രദേശങ്ങളും ഒരു ജൈവമണ്ഡലത്തിൽ സംരക്ഷിക്കപ്പെടുന്നു. ഇവിടത്തെ സസ്യലതാദികളും ജന്തുജീവികളും മാത്രമല്ല അവിടെ താമസിക്കുന്ന മനുഷ്യരും അവരുടെ സ്വാഭാവിക ജീവിതശൈലിയും എല്ലാം സംരക്ഷണത്തിലുൾപ്പെട്ടിരിക്കുന്നു. ഇവിടെയുള്ള എല്ലാത്തരം മൃഗങ്ങളും സംരക്ഷിക്കപ്പെടുന്നു.

## ലോക ജൈവമണ്ഡല ശൃംഖല
പതിനെട്ടെണ്ണത്തിൽ പത്തെണ്ണം ലോക ജൈവമണ്ഡല ശൃംഖലയുടെ ഭാഗമാണ്. യുനെസ്കോ മാൻ ആന്റ് ബയോസ്ഫിയർ പട്ടികയിൽ ഇവ ഇടംനേടിയിരിക്കുന്നു. 

## ജൈവമണ്ഡലങ്ങളുടെ പട്ടിക
2009 ൽ ഹിമാചൽപ്രദേശിലെ തണുത്ത മരുഭൂമി ജൈവമണ്ഡല സംരക്ഷിതപ്രദേശമായി. ശേഷാചലം കുന്നുകൾ 17-ാമത്തെ ജൈവമണ്ഡല സംരക്ഷിതപ്രദേശമായി 2010 സെപ്തംബർ 20 ന് കേന്ദ്ര വനം പരിസ്ഥിതി മന്ത്രാലയം പ്രഖ്യാപിച്ചു. 2011 ആഗസ്റ്റ് 25 ന് മദ്ധ്യപ്രദേശിലെ പന്ന 18-ാമത്തെ ജൈവമണ്ഡല സംരക്ഷിതപ്രദേശമായി മാറി.

## പ്രധാനപ്പെട്ട സ്ഥലങ്ങൾ
കേന്ദ്ര വനം പരിസ്ഥിതി മന്ത്രാലയം തെരഞ്ഞെടുത്ത ജൈവമണ്ഡല സംരക്ഷിതപ്രദേശങ്ങൾക്കുള്ള പ്രധാനപ്പെട്ട സ്ഥങ്ങളുടെ പട്ടിക താഴെക്കൊടുക്കുന്നു.
* അബുജ്മർഗ്, ഛത്തീസ്‌ഗഢ്
* ആന്തമാൻ നിക്കോബാർ ദ്വീപുകൾ, വടക്കേ ദ്വീപുകൾ
* ചിന്തപ്പള്ളി, വിശാഖപട്ടണം ആന്ധ്രാപ്രദേശ്‌
* കൻഹ കടുവ സംരക്ഷിതകേന്ദ്രം, മധ്യപ്രദേശ്‌
* കോവളം, കേരളം
* ലക്ഷദ്വീപ്, ലക്ഷദ്വീപ്
* ലിറ്റിൽ റാൻ ഓഫ് കച്ച്, ഗുജറാത്ത്
* ഭവാങ്പുയി നീല പർവ്വതം, മിസോറം
* നാംഡഭ ദേശീയോദ്യാനം, അരുണാചൽ പ്രദേശ്
* സിംഗുഭം 
* തവാങ് തെക്കേ കമേങ്ങ്, അരുണാചൽ പ്രദേശ്
* ഥാർ മരുഭൂമി, രാജസ്ഥാൻ

## അവലംബങ്ങൾ

## പുറത്തേക്കുള്ള കണ്ണികൾ

* Wildlife Institute of India webpage on India's Biosphere Reserves
* United Nations List of National Parks and Protected Areas: India (1993) 
* Ministry of Environment and Forests 
വർഗ്ഗം:ഇന്ത്യയിലെ സംരക്ഷിത മേഖലകൾ
ലിവിംഗ്സ്റ്റോൺ ദേശീയോദ്യാനം

തെക്കു-പടിഞ്ഞാറ് ന്യൂ സൗത്ത് വെയിൽസിന്റെ സൗത്ത് വെസ്റ്റ് സ്ലോപ്പ്സ് മേഖലയിൽ, വഗ്ഗ വഗ്ഗയിൽ നിന്നും 30 കിലോമീറ്റർ വടക്കായും മൻഗോപ്ലായിൽ നിന്നും 10 കിലോമീറ്റർ കിഴക്കായും സ്ഥിതിചെയ്യുന്ന സംരക്ഷിതപ്രദേശമായ ദേശീയോദ്യാനമാണ് **ലിവിംഗ്സ്റ്റോൺ ദേശീയോദ്യാനം**. 

## ചരിത്രം
ജൂനി പട്ടണത്തിനാവശ്യമായ വനത്തിനുള്ളിലെ തടിയുടെ ലഭ്യത ഉറപ്പുവരുത്തുന്നതിനായി 1915 ലാണ് ഈ ദേശിയോദ്യാനത്തെ വനപ്രദേശമായി പ്രഖ്യാപിച്ചു. 2001 ജനുവരിയിൽ ഈ വനപ്രദേശത്തെ 1,919 ഹെക്റ്റർ പ്രദേശത്തായി വ്യാപിച്ചുകിടക്കുന്ന ദേശിയോദ്യാനമാക്കി വിജ്ഞാപനമിറക്കി. 

## അവലംബം

## ഇതും കാണുക
*    Protected areas of New South Wales
വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
സിയേറ നെവാദ ദേശീയോദ്യാനം (വെനിസ്വേല)

**സിയേറാ നെവാദ ദേശീയോദ്യാനം** (PNSN) വെനിസ്വേലയുടെ പടിഞ്ഞാറ് ഭാഗത്ത് മെറിഡ, ബരിനാസ് സംസ്ഥാനങ്ങൾക്കിടയിൽ സ്ഥിതിചെയ്യുന്ന വെനിസ്വേലയിലെ ഒരു പ്രധാന ദേശീയോദ്യാനമാണ്. 1952 മേയ് 2 ന് പ്രസിഡൻറ് ജർമൻ സുവാരസ് ഫ്ലാമറിക്കിൻറെ ഉത്തരവു പ്രകാരം, ആൻറീസിലെ  സിയേറ നെവാദ ഡി മെറിഡയെ സംരക്ഷിക്കേണ്ടതിൻറെ ആവശ്യകതയെ മുൻനിറുത്തിയാണ് ഈ ദേശീയോദ്യാനം സ്ഥാപിക്കപ്പെട്ടത്. 15 വർഷങ്ങൾക്കുമുമ്പ് രൂപീകരിക്കപ്പെട്ട ആദ്യ ദേശീയോദ്യാനമായ ഹെൻ‍റി പിറ്റിയർ ദേശീയോദ്യാനത്തിനു ശേഷം, പ്രസിഡൻറിൻറെ ഉത്തരവു പ്രകാരം രൂപീകരിക്കപ്പെട്ട വെനിസ്വേലയിലെ രണ്ടാമത്തേതാണ് സിയേറ നെവാദ ദേശീയോദ്യാനം.

വെനിസ്വേലയിലെ ഏറ്റവും ഉയരം കൂടിയ ജൈവ പരിസ്ഥിതി സംരക്ഷണ കേന്ദ്രമെന്ന നിലയിൽ സിയേറ നെവാദ വളരെ പ്രാധാന്യമുള്ളതാണ്. വെനിസ്വേലയിലെ 4,978 മീറ്റർ ഉയരമുള്ളതും ഏറ്റവും ഉയർന്ന പർവ്വതനിരയുമായ പിക്കോ ബൊളിവർ ഉൾപ്പെടെ, വെനിസ്വേലൻ ആൻഡീസിന്റെ ഏറ്റവും ഉയരങ്ങളിലാണ് ഈ മേഖലയിലെ പർവ്വതനിരകളെല്ലാം സ്ഥിതിചെയ്യുന്നത്.

## ചിത്രശാല

File:Virgen de las Nieves est. Pico espejo.jpg|Virgin of the Snows
File:Pico Humboldt, cara sur.jpg|Humboldt Peak
File:Lag Coromoto.JPG|Coromoto Lagoon
File:Pico Bolìvar, Venezuela (12680169013).jpg|Los Nevados Village
File:Laguna del Santo Cristo, Parque Sierra Nevada.jpg|Santo Cristo Lagoon (Holy Christ Lagoon)
File:Quebrada Mucubají, Sierra de Santo Domingo.JPG|Mucubaji river
File:Laguna el suero.JPG|El Suero Lagoon
File:Laguna Los Hielitos- Pico Bondpland (Sierra Nevada-Merida) (4).JPG|Los Hielitos Lagoon, Bondpland Peak
File:Mucubaji Laguna.jpg|Mucubaji Lagoon
File:Cascada en la base del Humbold.jpg|Waterfall at the base of Humboldt Peak
File:Laguna Verde (Sierra Nevada-Merida) (4).JPG|Verde Lagoon
File:Flores para la Nieve.JPG|Bolívar Peak
File:Caballos en la pradera Paramo Sierra Nevada Estdo Merida.JPG|Horses in the Park
File:Capilla de la Virgen de Coromoto, San Rafael de Mucuchies.JPG|Our Lady of Coromoto chapel 


## അവലംബം
മാലംഗാനി ദേശീയോദ്യാനം

ആസ്ത്രേലിയയിലെ ന്യൂ സൗത്ത് വെയിൽസിലെ നോർത്തേൺ റിവേഴ്സ് മേഖലയി സ്ഥിതിചെയ്യുന്ന ദേശീയോദ്യാനമാണ് **മാലംഗാനി ദേശീയോദ്യാനം**. സിഡ്നിയിൽ നിന്നും വടക്കായി ഏകദേശം 570 കിലോമീറ്റർ അകലെയായുള്ള ഈ ദേശീയോദ്യാനം ഏകദേശം 1,144 ഹെക്റ്റർ പ്രദേശത്തായി വ്യാപിച്ചു കിടക്കുന്നു. ക്യോഗ്ലി, ബ്രുക്സ്നെർ ഹൈവേ, സമ്മർലാന്റ് വേ എന്നിവയിലൂടെ ഇവിടെ എത്താം. 

ആസ്ത്രേലിയയിലെ ലോകപൈതൃകസ്ഥലമായ ഗോണ്ട്വാന മഴക്കാടിലെ ഫോക്കൽ പീക്ക് കൂട്ടങ്ങളുടെ ഭാഗമായി ഈ ദേശീയോദ്യാനത്തെ 1986 ൽ ചേർത്തു. 2007 ൽ ആസ്ത്രേലിയൻ നാഷനൽ ഹെറിറ്റേജ് ലിസ്റ്റിൽ ഉൾപ്പെടുത്തി.

## ഇതും കാണുക
* Protected areas of New South Wales

## അവലംബം

വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
മറിയ ദേശീയോദ്യാനം

ആസ്ത്രേലിയയിലെ ന്യൂ സൗത്ത് വെയിൽസിൽ, സിഡ്നിയ്ക്കു വടക്കു-കിഴക്കായി 341 കിലോമീറ്റർ ദൂരത്തായി സ്ഥിതിചെയ്യുന്ന ദേശീയോദ്യാനമാണ് **മറിയ ദേശീയോദ്യാനം**. പ്രധാനപ്പെട്ട പക്ഷിസങ്കേതമായ ഹേസ്റ്റിംഗ്-മക്ലിയ്ക്കുള്ളിലാണ് ഇതുള്ളത്. 

## ഇതും കാണുക
ന്യൂ സൗത്ത് വെയിൽസിലെ സംരക്ഷിതപ്രദേശങ്ങൾ

## അവലംബം

വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
മെബിൻ ദേശീയോദ്യാനം

ആസ്ത്രേലിയയിലെ ന്യൂ സൗത്ത് വെയിൽസിലെ, സിഡ്നിയ്ക്കു വടക്കായി 633 കിലോമീറ്റർ  ദൂരെ സ്ഥിതിചെയ്യുന്ന ദേശീയോദ്യാനമാണ് **മെബിൻ ദേശീയോദ്യാനം**. ആസ്ത്രേലിയയിലെ ലോകപൈതൃകസ്ഥാനമായ ഗോണ്ട്വാന മഴക്കാടുകളുടെ ഷീൽഡ് വോൾക്കാനോ ഗ്രൂപ്പിന്റെ ഭാഗമായി ഈ ദേശീയോദ്യാനത്തെ 1983 ൽ ചേർത്തു. ആസ്ത്രേലിയൻ നാഷനൽ ഹെറിറ്റേജ് ലിസ്റ്റിൽ 2007 ൽ ഇതിനെ ഉൾപ്പെടുത്തി. വംശനാശഭീഷണി നേരിടുന്ന അനേകം സ്പീഷീസുകളിൽപ്പെട്ട പക്ഷികളെ സംരക്ഷിക്കുന്നതിൽ പ്രധാന പക്ഷിസങ്കേതമായ സീനിക് റിമ്മിന്റെ ഭാഗമായ ഈ ദേശീയോദ്യാനത്തിന്റെ പ്രാധാന്യം ബേഡ് ലൈഫ് ഇന്റർനാഷനൽ തിരിച്ചറിഞ്ഞിറിഞ്ഞിട്ടുണ്ട്. 

## ഇതും കാണുക
* ന്യൂ സൗത്ത് വെയിൽസിലെ സംരക്ഷിതപ്രദേശങ്ങൾ

## അവലംബം

വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
മിമോസ റോക്ക്സ് ദേശീയോദ്യാനം

ആസ്ത്രേലിയയിലെ ന്യൂ സൗത്ത് വെയിൽസിൽ, സിഡ്നിയ്കു തെക്കു-പടിഞ്ഞാറായി 329 കിലോമീറ്റർ അകലെ സ്ഥിതിചെയ്യുന്ന ദേശീയോദ്യാനമാണ് **മിമോസ റോക്ക്സ് ദേശീയോദ്യാനം**. തത്ര, ബെർമഗുയി എന്നീ പട്ടണങ്ങൾക്കു സമീപമാണ് ഈ ദേശീയോദ്യാനം. ബോർൻഡ ദേശീയോദ്യാനത്തിനു സമീപമുള്ള ഇത് ഉല്ലദുല മുതൽ മെറിംബുല വരെയുള്ള പ്രധാനപ്പെട്ട പക്ഷിസങ്കേതത്തിന്റെ ഭാഗമാണ്. സ്വിഫ് തത്തകൾ മൂലമുള്ള ഈ ദേശീയോദ്യാനത്തിന്റെ പ്രാധാന്യം ബേഡ് ലൈഫ് ഇന്റർനാഷനൽ തിരിച്ചറിഞ്ഞിട്ടുണ്ട്. 

## ഇതും കാണുക
*ന്യൂ സൗത്ത് വെയിൽസിലെ സംരക്ഷിതപ്രദേശങ്ങൾ (ആസ്ത്രേലിയ)

## അവലംബം

വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
മൗണ്ട് ക്ലൂണി ദേശീയോദ്യാനം

ആസ്ത്രേലിയയിലെ ന്യൂ സൗത്ത് വെയിൽസിന്റെ  നോർത്തേൺ റിവേഴ്സ് മേഖലയിൽ സ്ഥിതിചെയ്യുന്ന ദേശീയോദ്യാനമാണ് **മൗണ്ട് ക്ലൂണി ദേശീയോദ്യാനം**. സിഡ്നിയിൽ നിന്നും ഏകദേശം 631 കിലോമീറ്റർ വടക്കായി സ്ഥിതിചെയ്യുന്ന ഈ ദേശീയോദ്യാനം 1,426 ഹെക്റ്റർ പ്രദേശത്തായി വ്യാപിച്ചുകിടക്കുന്നു. ക്യോഗിൾ, ബ്രക്സ്നെർ ഹൈവേ, സമ്മർലാന്റ് വേ എന്നിവ വഴി ഈ ദേശീയോദ്യാനത്തിൽ എത്താം. ന്യൂ സൗത്ത് വെയിൽസും ക്യൂൻസ്ലാന്റും തമ്മിലുള്ള അതിർത്തി നിർണ്ണയിക്കുന്ന ദേശീയോദ്യാനത്തിന്റെ വടക്കു-കിശക്കൻ സീമയാണ്.

ആസ്ത്രേലിയയിലെ ലോകപൈതൃകസ്ഥലമായ ഗോണ്ട്വാന മഴക്കാടുകളുടെ ഫോക്കൽ പീക്ക് ഗ്രൂപ്പിന്റെ ഭാഗമായി ഇതിന്റെ 1986ൽ ചേർത്തു.  ആസ്ത്രേലിയൻ നാഷനൽ ഹെറിറ്റേജ് ലിസ്റ്റിൽ 2007 ൽ ഇതിനെ ഉൾപ്പെടുത്തി. 

പ്രധാനപ്പെട്ട പക്ഷിസങ്കേതമായ സീനിക് പക്ഷിസങ്കേതത്തിന്റെ ഭാഗമാണ് ഈ ദേശീയോദ്യാനം. വംശനാശഭീഷണി നേരിടുന്ന അനേകം സ്പീഷീസുകളിൽപ്പെട്ട പക്ഷികളെ സംരക്ഷിക്കുന്നതിൽ ഈ ദേശീയോദ്യാനത്തിനുള്ള പ്രാധാന്യത്തെ ബേഡ് ലൈഫ് ഇന്റർനാഷനൽ തിരിച്ചറിഞ്ഞിട്ടുണ്ട്. 

## ഇതും കാണുക
*ന്യൂ സൗത്ത് വെയിൽസിലെ സംരക്ഷിതപ്രദേശങ്ങൾ

## അവലംബം

വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
മൗണ്ട് ജെറുസലേം ദേശീയോദ്യാനം

ആസ്ത്രേലിയയിലെ ന്യൂ സൗത്ത് വെയിൽസിൽ, സിഡ്നിയിൽ നിന്നും 635 കിലോമീറ്റർ ദൂരത്തായി സ്ഥിതിചെയ്യുന്ന ദേശീയോദ്യാനമാണ് ** മൗണ്ട് ജറുസലേം ദേശീയോദ്യാനം**. റ്റ്വീഡ് നദി, ബ്രൻസ്വിക്ക് നദി, റിച്ച്മോണ്ട് നദി എന്നീ മൂന്ന് നദീവ്യവസ്ഥകൾ ഈ ദേശീയോദ്യാനത്തിലുണ്ട്. 

## പ്രധാനപ്പെട്ട പക്ഷിസങ്കേതം
പ്രധാനപ്പെട്ട നൈറ്റ്കാപ് റേഞ്ച് പക്ഷിസങ്കേതത്തിലാണ് ഈ ദേശീയോദ്യാനമുള്ളത്. അറിയപ്പെടുന്നതിൽ ഏറ്റവും കൂടുതൽ എണ്ണം ആൽബർട്ട്സ് ലയർബേഡുകൾ, അതോടൊപ്പം മറ്റനേകം പക്ഷി സ്പീഷീസുകൾ എന്നിവ ഇവിടെ കാണപ്പെടുന്നതുമൂലമുള്ള ഇതിന്റെ പ്രാധാന്യം ബേഡ് ലൈഫ് ഇന്റർനാഷനൽ തിരിച്ചറിഞ്ഞിട്ടുണ്ട്. 

## ഇതും കാണുക
* ന്യൂ സൗത്ത് വെയിൽസിലെ സംരക്ഷിതപ്രദേശങ്ങൾ
* ന്യൂ സൗത്ത് വെയിൽസിലെ ബൈറൻ ബേ

## അവലംബം

വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
മൗണ്ട് നോത്തോഫാഗസ് ദേശീയോദ്യാനം

ആസ്ത്രേലിയയിലെ ന്യൂ സൗത്ത് വെയിൽസിന്റെ  നോർത്തേൺ റിവേഴ്സ് മേഖലയിൽ സ്ഥിതിചെയ്യുന്ന ദേശീയോദ്യാനമാണ് **മൗണ്ട് നോത്തോഫാഗസ് ദേശീയോദ്യാനം**. സിഡ്നിയിൽ നിന്നും വടക്കായി ഏകദേശം 634 കിലോമീറ്റർ ദൂരത്തായി സ്ഥിതിചെയ്യുന്ന ഈ ദേശീയോദ്യാനം 2,180 ഹെക്റ്റർ (5,400-ഏക്കർ) പ്രദേശത്തായി വ്യാപിച്ചിരിക്കുന്നു. ക്യോഗ്ല, ബ്രുക്സ്നർ ഹൈവേ, സമ്മർലാന്റ് വേ എന്നിവ വഴി ഇവിടെയെത്താം.

ആസ്ത്രേലിയയിലെ ലോകപൈതൃകസ്ഥലമയ ഗോണ്ട്വാന മഴക്കാടുകളുടെ ഫോക്കൽ പീക്ക് ഗ്രൂപ്പിന്റെ ഭാഗമായി ഈ ദേശീയോദ്യാനത്തെ 1986 ൽ ചേർത്തു.   ആസ്ത്രേലിയൻ നാഷനൽ ഹെറിറ്റേജ് ലിസ്റ്റിൽ 2007ൽ ഉൾപ്പെടുത്തി. 

വംശനാശഭീഷണി നേരിടുന്ന അനേകം സ്പീഷീസുകളിൽപ്പെട്ട പക്ഷികളെ പ്രധാനപ്പെട്ട പക്ഷിസങ്കേതമായ സീനിക് റിമ്മിന്റെ ഭാഗമാണ് ഈ ദേശീയോദ്യാനം സംരക്ഷിക്കേണ്ടതിന്റെ പ്രാധാന്യം ബേഡ് ലൈഫ് ഇന്റർനാഷനൽ തിരിച്ചറിഞ്ഞിട്ടുണ്ട്. 

## ഇതും കാണുക
* ന്യൂ സൗത്ത് വെയിൽസിലെ സംരക്ഷിതപ്രദേശങ്ങൾ

## അവലംബം

വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
മൗണ്ട് റോയൽ ദേശീയോദ്യാനം

ആസ്ത്രേലിയയിലെ ന്യൂ സൗത്ത് വെയിൽസിലുള്ള ഹണ്ടർ മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ്** മൗണ്ട് റോയൽ ദേശീയോദ്യാനം**. സിഡ്നിയ്ക്കു വടക്കായി ഏകദേശം 187 കിലോമീറ്റർ അകലെ സ്ഥിതിചെയ്യുന്ന ഈ ദേശീയോദ്യാനം 6,920 ഹെക്റ്റർ പ്രദേശത്തായി വ്യാപിച്ചുകിടക്കുന്നു. 1997 ലാണ് ഇത് ഔദ്യോഗികമായി സ്ഥാപിതമാകുന്നത്.

ആസ്ത്രേലിയയിലെ ലോകപൈതൃകസ്ഥലമായ ഗോണ്ട്വാന മഴക്കാടുകളിലെ ബാറിങ്ടൺ ടോപ്പ്സ് ഗ്രൂപ്പിന്റെ ഭാഗമായി ഈ ദേശീയോദ്യാനത്തെ 1986ൽ ചേർത്തു. ആസ്ത്രേലിയൻ നാഷനൽ ഹെറിറ്റേജ് ലിസ്റ്റിൽ 2007 ൽ ഇതിനെ ഉൾപ്പെടുത്തി. 

## ഇതും കാണുക
* ന്യൂ സൗത്ത് വെയിൽസിലെ സംരക്ഷിതപ്രദേശങ്ങൾ
* മൗണ്ട് റോയൽ
* മൗണ്ട് റോയൽ റേഞ്ച്

## അവലംബം

വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ‎
പെൻറ്ജാറി ദേശീയോദ്യാനം

**പെൻറ്ജാറി ദേശീയോദ്യാനം** (ഫ്രഞ്ച്: Parc National de la Pandjari) ബർക്കിന ഫാസോയിലെ അർലി ദേശീയോദ്യാനത്തിനു സമീപം വടക്കു പടിഞ്ഞാറൻ ബെനിനിൽ സ്ഥിതിചെയ്യുന്ന ഒരു ദേശീയോദ്യാനമാണ്. പെൻജാരി നദിയുടെ പേരുള്ള ഈ ദേശീയോദ്യാനം, വന്യജീവിവൈവിദ്ധ്യത്തിനു പേരുകേട്ടതാണ്. ആഫ്രിക്കൻ ആനകൾ, പടിഞ്ഞാറൻ ആഫ്രിക്കൻ സിംഹങ്ങൾ, ഹിപ്പോപൊട്ടാമസ്, കാട്ടുപോത്തുകൾ, പടിഞ്ഞാറേ ആഫ്രിക്കയിലെ പലയിനം കൃഷ്ണമൃഗങ്ങൾ എന്നിവയും ഈ ദേശീയോദ്യാനത്തിലുണ്ട്. പക്ഷികളുടെ ആധിക്യംകൊണ്ടും ഈ ദേശീയോദ്യാനം ശ്രദ്ധേയമാണ്. 

പെൻറ്ജാറി ദേശീയോദ്യാനം ബെനിനിൽ നിന്നും വളരെ ദൂരെമാറി വടക്കു പടിഞ്ഞാറേ ദിക്കിൽ  2755 ചതുരശ്ര കിലോമീറ്റർ വിസ്തീർണ്ണത്തിൽ പരന്നു കിടക്കുന്നു. 

ബെനിൻ, ബർക്കിന ഫാസോ, നൈജർ എന്നീ രാജ്യങ്ങളിലെ സംരക്ഷിത പ്രദേശങ്ങൾ കൂടി ഉൾപ്പെട്ട വിശാലമായ സംരക്ഷിത പ്രദേശമായ WAP കോംപ്ലക്സിൻറെ (W-Arli-Pendjari) ഭാഗമാണ് ഈ ദേശീയോദ്യാനം. 

## സസ്തനികൾ
പെൻജാരി നാഷനൽ പാർക്കിലെ പടിഞ്ഞാറൻ ആഫ്രിക്കൻ സവന്നയിൽ ധാരാളം ഗെയിം സ്പീഷീസുകൾ കാണപ്പെടുന്നു. പെൻജാരിയിൽ ഇപ്പോഴും കാണപ്പെടുന്ന അപൂർവ വലിയ സസ്തനികളിൽ ഒന്നാണ് വടക്കുപടിഞ്ഞാറൻ ആഫ്രിക്കൻ ചീറ്റ ("Acinonyx jubatus hecki"). എന്നിരുന്നാലും ദേശീയ പാർക്കിൽ പൂച്ചകൾ വളരെ വിരളമാണ്.
## അവലംബം
സൈന്യം (ചലച്ചിത്രം)

1994ൽ എസ്.എൻ. സ്വാമി കഥയെഴുതി ജോഷി സംവിധാനംചെയ്ത മലയാള ചലച്ചിത്രമാണ്***സൈന്യം***. മമ്മുട്ടി, വിക്രം, ദിലീപ്, മുകേഷ്, മോഹിനി, പ്രിയാ രാമൻ എന്നിവർ പ്രധാന കഥാപാത്രങ്ങളായി അഭിനയിച്ച ഈ സിനിമയുടെ സംഗീതം കൈകാര്യം ചെയ്തത് എസ്.പി. വെങ്കിടേഷ് ആണ്.
## അഭിനേതാക്കൾ

## ഗാനങ്ങൾ
ഗാനങ്ങൾ ഷിബു ചക്രവർത്തി രചനയും എസ്.പി. വെങ്കിടേഷ് സംഗീതവും നൽകിയിയിരിക്കുന്നു.

## അവലംബം

## പുറംകണ്ണികൾ
* 
## view the film
സൈന്യം1994

വർഗ്ഗം:1994-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജോഷി സം‌വിധാനം ചെയ്ത ചലച്ചിത്രങ്ങൾ
വർഗ്ഗം:മമ്മൂട്ടി അഭിനയിച്ച ചലച്ചിത്രങ്ങൾ
വർഗ്ഗം:എസ്.പി. വെങ്കിടേഷ് സംഗീതം നൽകിയ ചിത്രങ്ങൾ
വർഗ്ഗം:ഷിബു ചക്രവർത്തിയുടെ ഗാനങ്ങൾ
വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ
വർഗ്ഗം:ദിലീപ് അഭിനയിച്ച ചലച്ചിത്രങ്ങൾ
വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ
വർഗ്ഗം:തിരുപ്പതി ചെട്ടിയാർ നിർമ്മിച്ച ചലച്ചിത്രങ്ങൾ
മുറമറാങ് ദേശീയോദ്യാനം

ആസ്ത്രേലിയയിലെ ന്യൂ സൗത്ത് വെയിൽസിൽ, സിഡ്നിയിൽ നിന്നും 206 കിലോമീറ്റർ തെക്കു-പടിഞ്ഞാറായി സ്ഥിതിചെയ്യുന്ന ഒരു ദേശീയോദ്യാനമാണ് **മുറാമറാങ് ദേശീയോദ്യാനം**. വടക്കുള്ള ലോംഗ് ബീച്ചിൽ നിന്നും ഉല്ലദുലയ്ക്കു സമീപമുള്ള മെറി ബീച്ച് വരെയുള്ള കടൽത്തീരത്തേയ്ക്ക് ഈ ദേശീയോദ്യാനത്തിൽ ഉൾപ്പെടുന്നു. കിയോലോവ, സൗത്ത് ബ്രൂമാൻ, ബെനാൻ ദറാ എന്നീ വനപ്രദേശങ്ങളാൽ ഇതു വലയം ചെയ്യപ്പെട്ടിരിക്കുന്നു. ഉല്ലദുല മുതൽ മെരിംബുല മുതലുള്ള പ്രധാനപ്പെട്ട പക്ഷി സങ്കേതത്തിന്റെ ഭാഗമാണ് ഈ ദേശീയോദ്യാനം. സ്വിഫ്റ്റ് തത്തകൾ മൂലമുള്ള ഈ ദേശീയോദ്യാനത്തിന്റെ പ്രധാന്യം ബേഡ് ലൈഫ് ഇന്റർനാഷനൽ തിരിച്ചറിഞ്ഞിട്ടുണ്ട്.

## എത്തേണ്ട വിധവും സൗകര്യങ്ങളും
വലത്ത്‌|ലഘുചിത്രം

### പ്രധാന ആകർഷണങ്ങൾ
പെബ്ലി ബീച്ച്, രണ്ട് ഉയർന്ന പ്രദേശങ്ങൾക്കിടയിൽ സ്ഥിതിചെയ്യുന്നു. ഇങ്ങനെയുണ്ടായ മണൽബീച്ച്കുളിക്കാനും, സർഫിങ്ങിനും ഉപയോഗിക്കുന്നു.
* ബീച്ചിനടുത്തായി കംഗാരുകൾ മേയുന്നു. തത്തകൾ ഉൾപ്പെടെയുള്ള വളരെയധികം പക്ഷികൾ ഇവിടെയുണ്ട്. ഈ പ്രദേശത്ത് ഗ്വാനകൾ ജീവിക്കുന്നുണ്ട്.
* ഉയർന്ന പ്രദേശത്ത് നടക്കാനും ഡൈവുചെയ്യാനുമുള്ള സൗകര്യമുണ്ട്.
* ടൈഡൽ റോക്ക് പൂളുകൾ

## ഇതും കാണുക
* ന്യൂ സൗത്ത് വെയിൽസിലെ സംരക്ഷിതപ്രദേശങ്ങൾ

## അവലംബം

വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
ഊർജ്ജ വിഭവ ഇൻസ്റ്റിറ്റ്യൂട്ട്

** ഊർജ്ജ വിഭവ ഇൻസ്റ്റിറ്റ്യൂട്ട് ** ( TERI),   ന്യൂഡൽഹി ആസ്ഥാനമായുള്ള ഗവേഷണ  ഇൻസ്റ്റിറ്റ്യൂട്ട് ആണ്.ഊർജ്ജം, പരിസ്ഥിതി, സുസ്ഥിര വികസം എന്നിവയിലാണ് ഗവേഷണം നടക്കുന്നത്. 1974 ആണ് സ്ഥാപിച്ചത്. മുമ്പ് ടാറ്റ എനർജി ആന്റ് റിസോഴ്സ് ഇൻസ്റ്റിറ്റ്യൂട്ട് ആയിരുന്നു.   അതിന്റെ  ലക്ഷ്യം  വികസിച്ചപ്പോൾ 2003ൽ പേരുമാറ്റുകയാണ് ചെയ്തത്. 

## അവലംബം

വർഗ്ഗം:ഊർജ്ജ ഗവേഷണ സ്ഥാപനങ്ങൾ
വർഗ്ഗം:ഇന്ത്യയിലെ പരിസ്ഥിതിസംരക്ഷണ സംഘടനകൾ
ഭാരത വന്യജീവി സംരക്ഷണ സംഘം

** ഭാരത വന്യജീവി സംരക്ഷണ സംഘം **  (Wildlife Protection Society of India) (**WPSI**), 1944ൽസ്ഥാപിച്ചതാണ്.  ബെലിൻഡ റൈറ്റ്  എന്ന  പ്രകൃതി സംരക്ഷണ പ്രവർത്തകയാണ് എക്സിക്യൂട്ടീവ് ഡയറക്ടർ. അവർ പുരസ്ക്കാരങ്ങൾ നേടിയിട്ടുള്ള വന്യ ജീവി ഫോട്ടോഗ്രഫറും ചലചിത്ര നിർമാതാവുമാണ്.ഇന്ത്യയിൽ വളർന്നുകൊണ്ടിരിക്കുന്ന വന്യജീവി പ്രശ്നത്തിൽ ഇടപെട്ട് പ്രശ്നപരിഹാരം കാണലാണ് തുടക്കം മുതൽ ഈ സംഘത്തിന്റെ ഉദ്ദേശം. വന്യജീവി മോഷണം, മൃഗ വേട്ട, കൂടി വരുന്ന നിയമവിരുദ്ധമായ വന്യജീവി കച്ചവടം – പ്രത്യേകിച്ച് കടുവ എന്നിവയെക്കുറിച്ച് സർക്കാർ സംവിധാനത്തിനു വേണ്ട വിവരവും സഹായം നൽകലും ചെയ്യുന്നു.  ഇപ്പോൾ ഉദ്ദേശം കുറേ കൂടി വിപുലപ്പെടുത്തി മനുഷ്യ- മൃഗ ഏറ്റുമുട്ടലുകളിലും ഗവേഷണങ്ങളിലും ശ്രദ്ധിക്കുന്നു. ഒരു കൂട്ടം അർപ്പണ ബോധമുള്ള പ്രകൃതി സംരക്ഷകരുള്ള WPSIയെ ഇന്ത്യയിലെ ഏറ്റവും ബഹുമാനിക്കുന്നതും ഫലപ്രദമായ പ്രകൃതി സംരക്ഷണ സംഘടനയായി കണക്കാക്കുന്നു. ലാഭേച്ഛയില്ലാതെ പ്രവർത്തിക്കുന്ന ഈ സംഘം ഇന്ത്യയിലേയും പുറത്തേയും സംഭാവന കൊടുക്കുന്നവരെക്കൊണ്ടു പ്രവർത്തിക്കുന്നു. .

## അവലംബം
മറേ വാലി ദേശീയോദ്യാനം

**മറേ വാലി ദേശീയോദ്യാനം** ആസ്ട്രേലിയയിലെ ന്യൂ സൗത്ത് വെയിൽസിലെ റിവെറിന പ്രദേശത്തെ ഒരു ദേശീയോദ്യാനം ആണ്. ഈ ദേശീയോദ്യാനത്തിൽ 41,601 ഹെക്റ്റാർ വിസ്തൃതിയുള്ള യൂക്കാലിപ്റ്റസ് മരങ്ങളുടെ വനവും മുറേ നദിയുമുണ്ട്.  

ഈ ദേശീയോദ്യാനം 2010 ജൂലൈയിൽ ആണ് സ്ഥാപിക്കപ്പെട്ടത്. നാഷണൽ പാർക്സ് ആൻഡ് വൈൽഡ് ലൈഫ് സർവ്വീസ് ആണ് ഈ ദേശീയോദ്യാനത്തെ നിയന്ത്രിക്കുന്നത്. 

## ഇതും കാണുക
* ന്യൂ സൗത്ത് വെയിൽസിലെ സംരക്ഷിതപ്രദേശങ്ങൾ
* ബർമാഹ് ദേശീയോദ്യാനം 

## ബാഹ്യ ലിങ്കുകൾ
*National Parks and Wildlife site

വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
മുർറുംബിഡ്ഗീ വാലീ ദേശീയോദ്യാനം

**മുർറുംബിഡ്ഗീ വാലീ ദേശീയോദ്യാനം **ഓസ്ട്രേലിയയുടെ ന്യൂസൗത്ത് വെയിൽസിലെ റിവെറിന പ്രദേശത്തെ ഒരു സംരക്ഷിതപ്രദേശമാണ്. 47,703 ഹെക്റ്റാർ വിസ്തൃതിയുള്ള ഈ ദേശീയോദ്യാനം, ഹേ എന്ന സ്ഥലത്തുനിന്നും 6 കിലോമീറ്റർ കിഴക്കും നെർറാന്റെറ എന്ന പ്രദേശത്തിനു 15 കിലോമീറ്റർ പടിഞ്ഞാറും അകലെ കിടക്കുന്നു. പാർക്കിൽ ഒരു പ്രത്യേകതരം യൂക്കാലിപ്റ്റസിന്റെ നീണ്ട നിരകാണാൻ കഴിയും. 

മുർറുംബിഡ്ഗീ വാലീ നദീ ദേശീയോദ്യാനം മറ്റൊരു ദേശിയോദ്യാനമായ മുർറുംബിഡ്ഗീ വാലീ പ്രകൃതിസംരക്ഷണ പ്രദേശവുമായി ചേർന്നിരിക്കുന്നു. 

## പ്രത്യേകതകൾ

## ഇതും കാണൂ
* ന്യൂ സൗത്ത് വെയിൽസ് സംരക്ഷിത പ്രദേശങ്ങൾ

വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
മയൽ ലേക്ക്സ് ദേശീയോദ്യാനം

ആസ്ത്രേലിയയിലെ ന്യൂ സൗത്ത് വെയിൽസിൽ, സിഡ്നിയ്ക്കുവടക്കഭാഗത്തായി 236 കിലോമീറ്റർ അകലെയായി സ്ഥിതിചെയ്യുന്ന ദേശീയോദ്യാനമാണ് **മയൽ ലേക്ക്സ് ദേശീയോദ്യാനം**. രാജ്യത്തിലെ തന്നെ ഏറ്റവും വലിയ തീരപ്രദേശത്തെ തടാകങ്ങളുടെ ശൃംഖലയായ മയൽ തടാകങ്ങൾ, ബ്രൗഗ്റ്റൺ ദ്വീപ് എന്നിവ ഈ ദേശീയോദ്യാനത്തിൽ ഉണ്ട്. ഈ ദേശീയോദ്യാനത്തിൽ 40 കിലോമീറ്ററുള്ള ബീച്ചുകളും റോളിംഗ് സാന്റ് ഡ്യൂണുകളും ഉൾപ്പെടുന്നു. ന്യൂ സൗത്ത് വെയിൽസിൽ ഏറ്റവും കൂടുതൽ ആളുകൾ സന്ദർശിക്കുന്ന ദേശീയോദ്യാനങ്ങളിലൊന്നാണിത്. 

## ചരിത്രം
ഡാർക്ക് പോയന്റ് എന്ന പുരാതനസ്ഥലം വോറിമി ജനങ്ങൾ ആഘോഷങ്ങൾക്കും സദ്യകൾക്കും കൂടിച്ചേരാനായി ഉപയോഗിക്കുന്നു. കുറഞ്ഞത് 4000 വർഷങ്ങളായെങ്കിലും ഇത് വോറിമി ജനങ്ങൾക്ക് പ്രധാനപ്പെട്ടതാണ്. 

## ചിത്രശാല

File:Dingo Front.JPG|
File:Myall lakes national park.JPG|
File:Myall lakes.campsite.JPG|
File:Myall Lakes National Park Dunes.jpg|
File:Myall Lakes National Park Birds.jpg|
File:Myall Lakes National Park Dunes 2.jpg|
File:Myall Lakes National Park Enterance.jpg|


## അവലംബം

## ഇതും കാണുക
*ന്യൂ സൗത്ത് വെയിൽസിലെ സംരക്ഷിതപ്രദേശങ്ങൾ

വർഗ്ഗം:ഐ.യു.സി.എൻ. വർഗ്ഗം II
നൻഗാർ ദേശീയോദ്യാനം

ആസ്ത്രേലിയയിലെ ന്യൂ സൗത്ത് വെയിൽസിൽ, സിഡ്നിയിൽ നിന്നും 252 കിലോമീറ്റർ പടിഞ്ഞാറായി സ്ഥിതിചെയ്യുന്ന ദേശീയോദ്യാനമാണ് **നൻഗാർ ദേശീയോദ്യാനം**. യൂഗോവ്രയ്ക്കും കനോവിന്ദ്രയ്ക്കും ഇടയിലുള്ള നൻഗാർ-മുർഗ റേഞ്ചിലാണ് ഇതുള്ളത്. 778 മീറ്റർ ഉയരമുള്ള നൻഗാർ പർവ്വതമാണ് ഇവിടുത്തെ മുഖ്യ ആകർഷണം.

യൂക്കാലിപ്റ്റസ്, ബ്ലാക്ക്പൈനുകൾ, സ്ക്രിബ്ബ്ലി ഗമ്മുകൾ, അയൺബാക്കുകൾ എന്നിവ വൃക്ഷങ്ങളിൽ ഉൾപ്പെടുന്നു. സ്പൈഡർ ഫ്ലവറുകൾ, തൈം സ്പർജ്, നോഡിംഗ് ബ്ലു ലില്ലി, വാക്സ് ലിപ്പ് ഓർക്കിഡുകൾ എന്നിവ കുറ്റിച്ചെടികളിൽ. 

റെന്നുകൾ, തോൺബില്ലുകൾ, പ്രാപ്പിടിയൻപക്ഷികൾ, പരുന്തുകൾ, പെരെഗ്രിൻ പ്രാപ്പിടിയൻപക്ഷികൾ, ഗ്ലോസി ബ്ലാക്ക് കൊക്കാറ്റൂകൾ എന്നിവ രേഖപ്പെടുത്തപ്പെട്ട പക്ഷികളിൽ ഉൾപ്പെടുന്നു. ഈസ്റ്റേൺ ഗ്രേ കംഗാരുകൾ, ഗ്രേ-റെഡ്നെക്ക്-സ്വാമ്പ് വല്ലബികൾ എന്നിവയെ പൊതുവായി കാണാൻ കഴിയും. 

## ഇതും കാണുക
ന്യൂ സൗത്ത് വെയിൽസിലെ സംരക്ഷിതപ്രദേശങ്ങൾ

## അവലംബം

വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
മിമസ്

വളരെയേറെ പ്രത്യേകതയുള്ള ഒരു ഉപഗ്രഹമാണ് മിമസ്. .സൗരയൂഥത്തിലെ ഏറ്റവും  ചെറിയ ഹൈഡ്രോസ്റ്റാറ്റിക് സന്തുലനത്തിൽ എത്തിയ  വസ്തുവാണ് മിമാസ് .മിമസിനേക്കാൾ വലിപ്പം കൂടിയ ചില വസ്തുക്കൾ ഈ അവസ്ഥയിൽ എത്തിച്ചേർന്നിട്ടില്ല .മിമസിന്റെ ഘടനയിലെ  പ്രത്യേകതകൾ ആണ് ഈ അത്ഭുതത്തിനു കാരണം എംപിമാര വ്യാസം വെറും നാനൂറു കിലോമീറ്റർ  ആണ്. സാന്ദ്രതയാകട്ടെ 1.15  ഉം . ജലത്തിന്റെയോ  ജല ഐസിന്റെയോ  സാന്ദ്രതക്ക് വളരെ അടുത്താണ് മിമാസിന്റെ സാന്ദ്രത . .മർദിതമായ അകം പാളിയുടെ കൂടിയ സാന്ദ്രത കൂടി കണക്കിലെടുക്കിമ്പോൾ  മിമാസ് വലിയ ഒരു ഹിമ ഗോളമാണെന്നാണ്  വിദഗ്ദ്ധരുടെ അനുമാനം  ഹിമകണങ്ങളെ താരതമ്യേന കുറഞ്ഞ ഗുരുത്വ ബലം കൊണ്ട് ഗേളാകൃതിയിൽ വിന്യസിക്കാൻ കഴിയും അതുകൊണ്ടാണ് താരതമ്യേന ചെറിയ വസ്തുവായിട്ടും മിമാസ് ഹൈഡ്രോസ്റ്റാറ്റിക് സന്തുലനത്തിൽ  എത്തിച്ചേർന്നത് .1789   ഇൽ  വില്യം ഹെർഷൽ  ആണ് മൈമാസിനെ ടെലിസ്കോപിക്   നിരീക്ഷണങ്ങളിലൂടെ   കണ്ടെത്തുന്നത് . ഗർത്തങ്ങളാൽ ആലംകൃതമാണ് മിമാസിന്റെ പ്രതലം .ഒരു ഗർത്തം (130) കിലോമീറ്ററോളം വലിപ്പം ഉള്ളതാണ് .നാസയുടെ പര്യവേക്ഷണ വാഹനമായ  കാസിനി  2004 മുതൽ ശനിയെയും ഉപഗ്രഹങ്ങളെയും  പറ്റി  നിരീക്ഷണം നടത്തുന്നുണ്ട്
## ചിത്രശാല

File:CassiniPhotographMimasSaturn.jpg|Mimas is the tiny white dot in the lower left. (Click to enlarge view.)
File:Mimas (NASA) PIA06176.jpg|Mimas, silhouetted against Saturn's northern latitudes.
File:Mimas and F ring PIA09806.jpg|Mimas, behind the F Ring.
File:Mimas shape.jpg|Mimas viewed by *Cassini* looking distinctly egg-shaped.
File:PIA20515 - Mimas' Mountain (cropped).jpg|Mimas and mountain(October 22, 2016).
File:Mimas before limb sharp (colored).jpg|Mimas before Saturn's limb (color added)(February 13, 2010).
File:Mimas PIA12569.jpg|Mimas mosaic with mostly high resolution.
File:Color Near Herschel Crater.jpg|Mimas displays subtle color differences(false-color).
File:Mimas limb sharp.jpg|Mimas' albedo features on crater walls (Herschel at lower right)
File:Mimas (NASA) map.jpg|Mimas texture map
File:NASA Spacecraft Sees 'Pac-Man' on Saturn Moon (4474329146).jpg|Temperature map overlay of Mimas, commonly said to resemble Pac-Man.

## അവലംബം
 

## പുറംകണ്ണികൾ

* ''Cassini'' mission page&nbsp;– Mimas
* Mimas Profile at NASA's Solar System Exploration site
* The Planetary Society: Mimas
* Google Mimas 3D, interactive map of the moon
* Mimas page at ''The Nine Planets''
* Views of the Solar System&nbsp;– Mimas
* ''Cassini'' images of Mimas 
* Images of Mimas at JPL's Planetary Photojournal
* 3D shape model of Mimas (requires WebGL)
* Paul Schenk's Mimas blog entry and movie of Mimas's rotation on YouTube
* Mimas global and polar  basemaps (June 2012) from *Cassini* images
* Mimas atlas (July 2010) from ''Cassini'' images 
* Mimas nomenclature and Mimas map with feature names from the USGS planetary nomenclature page
* Figure "J" is Mimas transiting Saturn in 1979, imaged by ''Pioneer 11'' from here

വർഗ്ഗം:ശനിയുടെ ഉപഗ്രഹങ്ങൾ
കാലിസ്റ്റോ

.
| rotation = synchronous
| axial_tilt = zero
| albedo = 0.22 (geometric)
| magnitude = 5.65 (opposition)
| temperatures=yes
| temp_name1 = K
| max_temp_1 = 
| mean_temp_1 = 
| min_temp_1 = 
| atmosphere = yes
| surface_pressure =  (, )
| atmosphere_composition = ≈&thinsp; carbon dioxide;up to  molecular oxygen(O2)
}}
വ്യാഴത്തിന്റെ രണ്ടാമത്തെ വലിയ ഉപഗ്രഹവും സൗരയൂഥത്തിലെ മൂന്നാമത്തെ വലിയ ഉപഗ്രഹവുമാണ് **കാലിസ്റ്റോ**. കാലിസ്റ്റോയുടെ വ്യാസം ബുധഗ്രഹത്തിനേക്കാൾ ഏതാനും കിലോമീറ്ററുകൾ മാത്രം കുറവാണ് . സൗരയൂഥത്തിൽ വ്യാസത്തിന്റെ തന്നെ ഗാനിമേടും  ശനിയുടെ ടൈറ്റാനും മാത്രമാണ് കാലിസ്റ്റോയെക്കാൾ വലിപ്പമുള്ള ഉപഗ്രഹങ്ങൾ . വ്യാഴത്തിൽ നിന്നും ഏറ്റവും അകലെയുള്ള  ഗലീലിയൻ ഉപഗ്രഹം  ആയതിനാൽ തന്നെ  ഭൗമശാസ്ത്രപരമായി അത്ര സജീവ അവസ്ഥയിൽ അല്ല കാലിസ്റ്റോ . സിലിക്ക പാറകളും ജല ഐസുമാണ് കാലിസ്റ്റോയുടെ പ്രധാന ഘടകങ്ങൾ . സൗരയൂഥത്തിലെ ഏറ്റവും ഗർത്തങ്ങൾ നിറഞ്ഞ പ്രതലമാണ് കാലിസ്റ്റോയുടേത് . കാലിസ്റ്റോക്ക് ചുറ്റും കാർബൺ ഡൈ ഓക്സിഡിന്റെ  നേർത്ത ഒരന്തരീക്ഷം ഉണ്ട് . യൂറോപ്പയെയും ,ഗാനമേടിനെയും പോലെ കാലിസ്റ്റോക്കും  പ്രതലത്തിനുള്ളിൽ  ഒരു വലിയ ദ്രവലവണ   സമുദ്രം  ഉണ്ട് എന്നത്  പര്യവേക്ഷണ പേടകങ്ങളുടെ പഠനത്തിൽ നിന്നും വ്യക്തമായിട്ടുണ്ട്

## കുറിപ്പുകൾ

വർഗ്ഗം:വ്യാഴത്തിന്റെ ഉപഗ്രഹങ്ങൾ
ന്യൂ ഇംഗ്ലണ്ട് ദേശീയോദ്യാനം

ആസ്ത്രേലിയയിലെ ന്യൂ സൗത്ത് വെയിൽസിലുള്ള നോർത്തേൺ ടേബിൾ ലാന്റ്സ് മേഖലയിൽ സ്ഥിതിചെയ്യുന്ന ദേശീയോദ്യാനമാണ് **ന്യൂ ഇംഗ്ലണ്ട് ദേശീയോദ്യാനം**. സിഡ്നിയ്ക്കു വടക്കായി ഏകദേശം 560 കിലോമീറ്ററും വാട്ടർഫാൾ വേയ്ക്കു തെക്കായി 10 കിലോമീറ്ററും അർമിഡേലിനു കിഴക്കായി 85 കിലോമീറ്ററും കോഫ്സ് ഹാർബറിനു പടിഞ്ഞാറായി 65 കിലോമീറ്ററും അകലെയായുള്ള ഈ ദേശീയോദ്യാനം 67,303 ഹെക്റ്റർ പ്രദേശത്തായി വ്യാപിച്ചുകിടക്കുന്നു. 1935 മേയിലാണ് ഇത് സ്ഥാപിതമായത്. 20 കിലോമീറ്റർ ദൂരെയുള്ള എബോർ ആണ് ന്യൂ ഇംഗ്ലണ്ട് ദേശീയോദ്യാനത്തിന് ഏറ്റവും അടുത്തുള്ള ഗ്രാമം. 

ആസ്ത്രേലിയയിലെ ലോകപൈതൃകസ്ഥലമായ ഗോണ്ട്വാന മഴക്കാടുകളുടെ ന്യൂ ഇംഗ്ലണ്ട് ഗ്രൂപ്പിൽ ഈ ദേശീയോദ്യാനത്തെ 1989 ൽ ചേർത്തു. 2007ൽ ആസ്ത്രേലിയൻ നാഷനൽ ഹെറിറ്റേജ് ലിസ്റ്റിൽ ഇതിനെ ഉൾപ്പെടുത്തി.

ഈ ദേശീയോദ്യാനത്തിനുള്ളിൽ കാണപ്പെടുന്ന 1,000ലേറെ സസ്യസ്പീഷീസുകൾ ധാരാളമുള്ള പക്ഷികളെ ആകർഷിക്കുന്നു.

## ഇതും കാണുക
*നാംബുക്ക നദി
* ന്യൂ സൗത്ത് വെയിൽസിലെ സംരക്ഷിതപ്രദേശങ്ങൾ
* ടെയ്ലേഴ്സ് ആം (ന്യൂ സൗത്ത് വെയിൽസ്)

## അവലംബം

വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
അമീൻപുർ തടാകം

തെലുങ്കാനയിലെ ഹൈദരാബാദിനടുത്ത്  സ്ഥിതിചെയ്യുന്ന ഒരു സംരക്ഷിതപ്രദേശമാണ് **അമീർപുർ തടാകം**. 2016 നവംബറിലാണ് തെലുങ്കാന സർക്കാർ ഈ തടാകത്തെ ജൈവവൈവിധ്യ പൈതൃക സ്ഥാനമായി പ്രഖ്യാപിച്ചത്.  ഇന്ത്യയിലെ തന്നെ ജൈവവൈവിധ്യ പൈതൃക സ്ഥാനമായി പ്രഖ്യാപിക്കപ്പെട്ട ആദ്യത്തെ ജലാശയമാണ് അമീർപുർ തടാകം. വിവിധ ഇനത്തിൽപ്പെട്ട നൂറ്റിഎഴുപത്തിയൊന്നോളം പക്ഷികളെ ഇവിടെ കണ്ടെത്തിയിട്ടുണ്ട്. 93.15 ഏക്കർ വ്യാപിച്ചുകിടക്കുന്ന ഈ തടാകം നേരിടുന്ന പ്രധാന വെല്ലുവിളി കൈയ്യേറ്റവും മലിനീകരനവുമാണ്. കുറഞ്ഞുവരുന്ന ആഹാരലഭ്യതയും വ്യവസായ മലിനീകരണവും കാരണം ഇവിടെ എത്തുന്ന പക്ഷികളുടെ എണ്ണം വർഷംതോറും കുറയുന്നതിന് കാരണമായിട്ടുണ്ട്.

ജൈവവൈവിധ്യ പൈതൃക സ്ഥാനമായി പ്രഖ്യാപിച്ചതിൻറെ ഭാഗമായി നിലവിൽ വന്ന, പ്രാദേശിക ജനങ്ങളെകൂടി ഉൾപ്പെടുത്തിയിരിക്കുന്ന ഒരു കമ്മിറ്റിയുടെ കീഴിൽ തടാകത്തിൻറെ സംരക്ഷണം ആരംഭിച്ചിട്ടുണ്ട്.

## ജീവജാലം
ഫ്ലമിംഗോകൾ, വെള്ളരിക്കൊക്കുകൾ, ഹെറോണുകൾ, നീർക്കാക്കകൾ, മീൻകൊത്തികൾ, പുഴ ആളകൾ എന്നിങ്ങനെയുള്ള വിവിധപക്ഷികൾ തടാകം സന്ദർശിക്കുന്നു. ഹൈദരാബാദിലെ പക്ഷിനിരീക്ഷകരുടെ പ്രധാനപ്പെട്ട നീരീക്ഷണസ്ഥാനമാണ് അമീൻപൂർ തടാകം.
## അവലംബം

വർഗ്ഗം:തെലങ്കാനയിലെ തടാകങ്ങൾ
വർഗ്ഗം:ഹൈദരാബാദ്
നൈറ്റ്ക്യാപ്പ് ദേശീയോദ്യാനം

ആസ്ത്രേലിയയിലെ ന്യൂ സൗത്ത് വെയിൽസിലുള്ള  നോർത്തേൺ റിവേഴ്സ് മേഖലയിൽ സ്ഥിതിചെയ്യുന്ന ഒരു ദേശീയോദ്യാനമാണ് **നൈറ്റ്ക്യാപ്പ് ദേശീയോദ്യാനം**. 1983 ഏപ്രിലിൽ സ്ഥപിച്ച ഈ ദേശീയോദ്യാനം 8,080 ഹെക്റ്റർ പ്രദേശത്തായി വ്യാപിച്ചു കിടക്കുന്നു. ലിസ്മോറിനു വടക്കായി 35 കിലോമീറ്റർ അകലെയാണിതുള്ളത്. ഔ. യു. സി. എൻ വേൾഡ് കമ്മീഷൻ ഓൺ പ്രൊട്ടെക്റ്റഡ് ഏരിയാസ് കാറ്റഗറി രണ്ടിൽ ഈ ദേശീയോദ്യാനത്തെ ഉൾപ്പെടുത്തി. ആസ്ത്രേലിയയിലെ ലോകപൈതൃകസ്ഥലമായ ഗോണ്ട്വാന മഴക്കാടുകളിലെ ഷീൽഡ് വോൾക്കാനോ ഗ്രൂപ്പിൽ 1986 ഈ ദേശീയോദ്യാനത്തെ ചേർത്തു. 2007 ൽ ആസ്ത്രേലിയൻ നാഷനൽ ഹെറിറ്റേജ് ലിസ്റ്റിൽ ഇതിനെ ഉൾപ്പെടുത്തി.

ഈ ദേശീയോദ്യാനത്തിനുള്ളിലാണ് നൈറ്റ്ക്യാപ്പ് റേഞ്ച് സ്ഥിതിചെയ്യുന്നത്. 

## ഇതും കാണുക
*ന്യൂ സൗത്ത് വെയിൽസിലെ സംരക്ഷിതപ്രദേശങ്ങൾ

## അവലംബം

വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
ഷെഹ്ല മശൂദ്

പരിസ്ഥിതി പ്രവർത്തകയും വിവരാവകാശ പ്രവർത്തകയുമായ **ഷെഹ്ല മശൂദ്** 1973 ൽ മധ്യപ്രദേശിലെ ഭോപാലിൽ ജനിച്ചു. മധ്യപ്രദേശിലെ വനങ്ങളിലെ കടുവകളുടെ ദുരൂഹ മരണവുമായി ബന്ധപ്പെട്ടും, അനധികൃത ഖനനവുമായി ബന്ധപ്പെട്ടുമുള്ള പ്രശ്നങ്ങളിൽ സജീവമായി ഇടപെട്ടിരുന്നു. അണ്ണാ ഹസാരെയുടെ അഴിമതി വിരുദ്ധ കേമ്പെയിനിലും നിറസാന്നിധ്യമായിരുന്നു ഷെഹ്ല. 

2016 ആഗസ്റ്റ്‌ 6ന് ഭോപാലിലെ തൻറെ വസതിക്ക് മുന്നിൽ വച്ച് ഷെഹ്ല മശൂദ് അജ്ഞാതരുടെ വെടിയേറ്റ്‌ മരിച്ചു. 
## അവലംബം
റെക്കിറ്റ് ബെൻകീസർ

ഡെറ്റോളിന്റെ നിർമാതാക്കളായ ബ്രിട്ടീഷ് കമ്പനിയാണ് **റെക്കിറ്റ് ബെൻകീസർ**. ആന്റി ബാക്ടീരിയൽ ഉൽപന്നങ്ങളാണ് കമ്പനി പുറത്തിറക്കുന്നത്. ഇന്ത്യക്കാരനായ രാകേഷ് കപൂർ ആണ് നിലവിൽ കമ്പനിയുടെ ചെയർമാൻ.

## ചരിത്രം
1823-ൽ ജർമ്മനിയിലെ പിർസ്ഹെയിമിൽ ജൊഹാൻ ബെൻക്കിസെർ ഒരു ബിസിനസ്സ് ആരംഭിച്ചു. ഇതിന്റെ പ്രധാന ഉൽപ്പന്നങ്ങൾ വ്യാവസായിക, കൺസ്യൂമർ ഗുഡ്സ് വ്യവസായ രാസപദാർത്ഥങ്ങൾ എന്നിവ ആയിരുന്നു. ലഡ്വിഗ് റീമാൻ എന്ന രസതന്ത്രജ്ഞൻ 1828-ൽ ഈ  ബിസിനസ്സിൽ ചേർന്നു.

## ഉത്പന്നങ്ങൾ
### ഡെറ്റോൾ
റെക്കിറ്റ് ബെൻകീസർ കമ്പനിയുടെ ഏറ്റവും കൂടുതൽ അറിയപ്പെടുന്ന ഉത്പന്നമാണ് ഡേറ്റോൾ . 
* എയർവിക്ക്
* വാനിഷ്
* ഫിനിഷ്
* വീറ്റ്
* ഷോൾ
* ക്രൗൺ
* ക്ലിയറാസൽ
* പിഫ്പാഫ്
* ബ്രാസോ
* സ്ട്രെപ്സിൽസ്
* ഡ്യുറെക്സ്
* ലൈസോൾ
* മോർട്ടൻ

## അവലംബം
നിയോകോളാ-കോബാ ദേശീയോദ്യാനം

**നിയോകോളോ-കോബോ ദേശീയോദ്യാനം** (French: *Parc National du Niokolo Koba*, PNNK) ഗിനിയ-ബിസൌ അതിർത്തിക്ക് അടുത്ത് തെക്കു കിഴക്കൻ സെനഗലിൽ സ്ഥിതിചെയ്യുന്ന ഒരു ലോക പൈതൃക സ്ഥലവും പ്രകൃതി സംരക്ഷണ മേഖലയുമാണ്. 1925-ൽ ഒരു റിസർവ് ആയി രൂപീകരിക്കപ്പെട്ട നിയോകോളോ-കോബാ, 1954 ജനുവരി 1 ന്  ഒരു ദേശീയോദ്യാനമായി പ്രഖ്യാപിക്കപ്പെട്ടു. 1969 ൽ ഈ ദേശീയോദ്യാനം വികസിപ്പിക്കുകയും 1981 ൽ യുനെസ്കോ ഒരു ലോക പൈതൃക സ്ഥലമായി രേഖപ്പെടുത്തുകയും ചെയ്തു.  2007 ൽ ഇത് യുനെസ്കോയുടെ നാശഭീഷണി നേരിടുന്ന ലോകപൈതൃക പ്രദേശങ്ങളുടെ പട്ടികയിലുൾപ്പെടുത്തി.

## അവലംബം

*C. Michael Hogan. 2009. ''Painted Hunting Dog: Lycaon pictus'', GlobalTwitcher.com, ed. N. Stromberg
*World Database on Protected Areas / UNEP-World Conservation Monitoring Centre (UNEP-WCMC), 2008.
*Ministère de l’Environnement, de la Protection de la nature, des Bassins de rétention et des Lacs artificiels: Parcs et réserves, 13 October 2005.
## ബാഹ്യ ലിങ്കുകൾ

*UNESCO World Heritage Site Datasheet
*Niokolo-Koba National Park UNESCO Site

വർഗ്ഗം:സെനഗലിലെ ലോകപൈതൃകകേന്ദ്രങ്ങൾ
വർഗ്ഗം:സെനഗലിലെ ദേശീയോദ്യാനങ്ങൾ
റൊറൈമ പർവ്വതം

തെക്കേ അമേരിക്കയിലെ തെപൂയി പീഠഭൂമികളിലെ പകരൈമ ശൃംഖലയിലെ ഏറ്റവും ഉയരത്തിൽ സ്ഥിതിചെയ്യുന്ന പർവ്വതമാണ് **റൊറൈമ പർവ്വതം** (സ്പാനിഷ്: *മോണ്ടെ റൊറൈമ* [ˈmonte roˈɾaima]). ഇത് തെപുയി റൊറൈമ, സെറോ റൊറൈമ എന്നീ പേരുകളിലും അറിയപ്പെടുന്നു. 1595 ൽ ഇംഗ്ലീഷ് പര്യവേക്ഷകനായ സർ വാൾട്ടർ റാലിയാണ് തൻറെ പര്യവേഷണസമയത്ത്, 31 ചതുരശ്ര കിലോമീറ്റർ ഉയരമുള്ളതും, 400 മീറ്റർ (1,300 അടി) ഉയരമുള്ള കിഴുക്കാംതൂക്കായി പാറക്കെട്ടുകളാൽ എല്ലാ വശവും ചുറ്റപ്പെട്ടിരിക്കുന്നതുമായ ഇതിൻറെ കൊടുമുടിയെക്കുറിച്ച്  ആദ്യമായി വിവരിച്ചത്. മൂന്നു രാജ്യങ്ങളിലായാണ് ഇതു നിലനിൽക്കുന്നത്. ഭൂരിപക്ഷം ഭാഗങ്ങളും വെനിസ്വലയിലും (85 ശതമാനം പ്രദേശം), ഗയാനയിൽ 10 ശതമാനവും, ബ്രസീലിൽ 5 ശതമാനം ഭാഗങ്ങളും നിലനിൽക്കുന്നു.

വെനിസ്വേലയുടെ 30,000 ചതുരശ്ര കിലോമീറ്റർ (12,000 ചതുരശ്ര മൈൽ) വിസ്താരത്തിൽ വ്യാപിച്ചു കിടക്കുന്ന കനൈമ ദേശീയോദ്യാനത്തിന്റെ തെക്കുകിഴക്കന് മൂലയിലെ ഗയാന ഷീൽഡിൽ സ്ഥിതിചെയ്യുന്ന റൊറൈമ പർവ്വതം, ഗയാനയിലെ പർവ്വതശിഖരങ്ങളിലെ ഏറ്റവും ഉയരം കൂടിയ കൊടുമുടിയാണ്. ദേശീയോദ്യാത്തിലെ ഈ ടേബിൾടോപ്പ് പർവ്വതങ്ങൾ (പരന്ന ശിഖരമുള്ള) ഏതാണ്ട് രണ്ട് ബില്യൺ വർഷങ്ങൾക്ക് മുൻപ് പ്രീകാബ്രിയൻ കാലഘട്ടത്തിലുള്ളതും ഭൂമിയിലെ ഏറ്റവും പഴക്കമുള്ളതുമായ ഭൂമിശാസ്ത്ര രൂപീകരണങ്ങളാണ്. ഗയാനയിലെ ഏറ്റവും ഉയർന്ന സ്ഥലവും ബ്രസീലിയൻ സംസ്ഥാനമായ റോറൈമയിലെ ഏറ്റവും ഉയർന്ന സ്ഥലവും പീഠഭൂമിയുടെ മുകൾഭാഗമാണ്. എന്നാൽ വെനിസ്വേലയിയലും ബ്രസീലിലും കൂടുതൽ ഉയരമുള്ള മറ്റു പർവ്വതങ്ങൾ സ്ഥിതിചെയ്യുന്നുണ്ട്.

ഈ ട്രിപ്പിൾ ബോർഡർ പോയിന്റിന്റെ അക്ഷാംശ രേഖാംശങ്ങൾ 5 ° 12'08 "N 60 ° 44'07" ആണ്. ഈ പർവ്വതനിരയുടെ ഏറ്റവും ഉത്തുംഗ ഭാഗമായ മാവേരിക് റോക്ക് 2,810 മീറ്റർ (9,219 അടി) ഉയരത്തിൽ പീഠഭൂമിയടെ തെക്കേ അറ്റത്തായി പൂർണ്ണമായും വെനിസ്വേലയിൽ സ്ഥിതിചെയ്യുന്നു.

## അവലംബം


വർഗ്ഗം:ബ്രസീലിലെ പ്രവിശ്യകൾ
ഏഞ്ചല ബാസെറ്റ്

**ആഞ്ചല എവ്ലിൻ ബാസ്സറ്റ്** (ജനനം, ആഗസ്റ്റ് 16, 1958) ഒരു അമേരിക്കൻ നടിയാണ്. ജീവചരിത്ര സംബന്ധിയായ ചിത്രങ്ങളിൽ അഭിനയിക്കുന്നതിന് പ്രശസ്തയായിരുന്ന അവർ, പ്രത്യേകിച്ച് 1993 ൽ പുറത്തിറങ്ങിയ "വാട്ട്സ് ലവ് ഗോട്ട് ഇറ്റ് ഡു വിത്ത് ഇറ്റ്" എന്ന ചിത്രത്തിലെ ടിന ടർണർ എന്ന കഥാപാത്രമായുള്ള അഭിനയത്തിന്  മികച്ച നടിക്കുള്ള അക്കാദമി അവാർഡിന് നാമനിർദ്ദേശം ചെയ്യപ്പെടുകയും ഒരു ഗോൾഡൻ ഗ്ലോബ് പുരസ്കാരത്തിന് അർഹയാവുകയും ചെയ്തിരുന്നു. 

## ആദ്യകാലം
1958 ആഗസ്റ്റ് 16 -ന് ന്യൂയോർക്ക് നഗരത്തിൽ‌ ബെറ്റി ജെയിൻ (മുമ്പ്, ഗിൽബർട്ട്; 1935–2014), ഡാനിയൽ ബെഞ്ചമിൻ ബാസെറ്റ് (1924-1981) എന്നിവരുടെ മകളായി ജനിച്ച ബാസെറ്റ്, ഹാർലെമിൽ വളർന്നു.  ബാസെറ്റിന്റെ മധ്യനാമം അമ്മായി എവ്‌ലിൻറെ ബഹുമാനാർത്ഥം അവർക്ക് നൽകപ്പെട്ടതാണ്. ബാസറ്റിന്റെ കുടുംബപ്പേര് തന്റെ മുൻ അടിമ ഉടമയുടെ കുടുംബപ്പേര് സ്വീകരിച്ച മുതുമുത്തച്ഛൻ വില്യം ഹെൻറി ബാസെറ്റിൽ നിന്നാണ് വന്നത്.

## സ്വകാര്യജീവിതം
ബാസെറ്റ് 1997-ൽ നടൻ കോട്‌നി ബി. വാൻസസിനെ വിവാഹം കഴിച്ചു. യേൽ സ്‌കൂൾ ഓഫ് ഡ്രാമയിൽ വെച്ചാണ് അവർ ആദ്യമായി കണ്ടുമുട്ടിയത്, പിന്നീട് ഒരു ദശാബ്ദത്തിന് ശേഷം ലോസ് ഏഞ്ചൽസിൽ വച്ച് കണ്ടുമുട്ടിയ അവർ ദമ്പതികളായി. 2005-ലെ വേനൽക്കാലത്ത്, മിനിസോട്ടയിലെ മിനിയാപൊളിസിലെ ഗുത്രി തിയേറ്ററിൽ വെച്ച് ഹിസ് ഗേൾ ഫ്രൈഡേ എന്ന ചിത്രത്തിൻ്റെ നിർമ്മാണത്തിൽ അവർ ഒരുമിച്ച് പങ്കെടുത്തിരുന്നു.

## അവലംബം
വർഗ്ഗം:1958-ൽ ജനിച്ചവർ
വർഗ്ഗം:ഓഗസ്റ്റ് 16-ന് ജനിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ നാടകനടിമാർ
വർഗ്ഗം:ജീവിച്ചിരിക്കുന്നവർ
അബ്രോൾഹോസ് മറൈൻ ദേശീയോദ്യാനം

**അബ്രോൾഹോസ് മറൈൻ ദേശീയോദ്യാനം** (Portuguese: *Parque Nacional Marinho dos Abrolhos* [ˈpaʁki nɐsjoˈnaw mɐˈɾĩɲu duz ɐˈbɾɔʎus]), 1983 ൽ രൂപീകൃതമായ ബ്രസീലിലെ ബാഹിയ സംസ്ഥാനത്തിലുൾപ്പെട്ടതും അബ്രോൾഹോസ് ദ്വീപസമൂഹങ്ങളുടെ ഭൂരിഭാഗവും ഉൾക്കൊള്ളുന്നതുമായ ഒരു ദേശീയോദ്യാനമാണ്. 1983 ഏപ്രിൽ 6 നാണ് ഈ ദേശീയോദ്യാനം സ്ഥാപിക്കപ്പെട്ടത്. 91,300 ഹെക്ടർ (226,000 ഏക്കർ) ഭൂപ്രദേശം ഈ ദേശീയോദ്യാനത്തിലുൾപ്പെടുന്നു. 2002 ൽ രൂപീകരിക്കപ്പെട്ട സെൻട്രൽ അറ്റ്ലാന്റിക് ഫോറസ്റ്റ് ഇക്കോളജിക്കൽ കോറിഡോറിൻറെ ഭാഗമായി ഇത് മാറി. ബ്രസീലിലെ വടക്കുകിഴക്കായി ബാഹിയയുടെ തെക്കൻ തീരത്തായി ഇതു സ്ഥിതിചെയ്യുന്നു. ഈ പ്രദേശത്തെ ദ്വീപുകളെല്ലാംതന്നെ അഗ്നിപർവതജന്യമാണ്.

അബ്രോൾഹോസ്  ദ്വീപസമൂഹത്തിൽ ആകെ അഞ്ച് ദ്വീപുകളാണുളളത്. അതിൽ സിരിബാ എന്ന ഒരെണ്ണം മാത്രമേ സന്ദർശകർക്കായി തുറന്നിട്ടുള്ളൂ. 1,600 മീറ്റർ നീളത്തിലുള്ള (5,200 അടി) ഒരു വഴിത്താര ഈ ദ്വീപിന് ചുറ്റുമായിട്ടുണ്ട്.

## അവലംബം

വർഗ്ഗം:ബ്രസീലിലെ ദേശീയോദ്യാനങ്ങൾ
അകാരി ദേശീയോദ്യാനം

**അകാരി ദേശീയോദ്യാനം** (Portuguese: *Parque Nacional do Acari*) ബ്രസീലിലെ ആമസോണാസ് സംസ്ഥാനത്തു സ്ഥിതിചെയ്യുന്ന ഒരു ദേശീയോദ്യാനമാണ്. ആമസോണാസ് സംസ്ഥാനത്തെ അപൂയി (11.77%), ബോർബ (59.55%), നോവോ അരിപ്വാന (28.68%) എന്നീ മുനിസിപ്പാലിറ്റികളുടെ ഭാഗങ്ങളെ ഈ ദേശീയോദ്യാനം ഉൾക്കൊള്ളുന്നു. അപൂയി-ജക്കാറിയാക്കാങ്ക സെക്ഷനിലെ BR-230 ട്രാൻസ്-ആമസോണിയൻ ഹൈവേയ്ക്ക് വടക്ക് ഭാഗത്തായാണ് ഇതിൻറെ സ്ഥാനം. ഉരുപ്പാടി ദേശീയവനം, അൾട്ടോ മൌയെസ് എക്കോളജിക്കൽ സ്റ്റേഷൻ എന്നിവ ഈ ദേശീയോദ്യാനത്തിൻറെ കിഴക്കൻ അതിർത്തികളാണ്. ആമസോൺ ബയോമിൽ സ്ഥിതിചെയ്യുന്ന ഈ ദേശീയോദ്യാനം 896,410.95 ഹെക്ടർ (2,215,079.7 ഏക്കർ) വിസ്തൃതിയുള്ളതാണ്. 

## അവലംബം

വർഗ്ഗം:ബ്രസീലിലെ ദേശീയോദ്യാനങ്ങൾ
ഒഗസവാരാ ദേശീയോദ്യാനം

ജപ്പാനിലെ ഒഗസാവാര ദ്വീപുകളിലായി സ്ഥിതിചെയ്യുന്ന ഒരു ദേശീയോദ്യാനമാണ് . 1972ലാണ് ഈ ഉദ്യാനം സ്ഥാപിതമായത്.  2011-ൽ ഒഗസവാരാ ദ്വീപുകളെ, യുനെസ്കൊ ലോകപൈതൃകപട്ടികയിൽ ഉൾപ്പെടുത്തി.

## അവലംബം

## പുറത്തേക്കുള്ള കണ്ണികൾ
* Ogasawara National Park 
*  Ogasawara National Park
* Map of Ogasawara National Park (Chichi and Haha Islands)
* Map of Ogasawara National Park (Other islands)

വർഗ്ഗം:ജപ്പാനിലെ ദേശീയോദ്യാനങ്ങൾ
ഊലമ്പേയൻ ദേശീയോദ്യാനം

ആസ്ത്രേലിയയിലെ തെക്കു-പടിഞ്ഞാറൻ ന്യൂ സൗത്ത് വെയിൽസിലെ റിവേറിന മേഖലയിലുള്ള ഹേയിൽ നിന്നും തെക്കു-കിഴക്കായി 46 കിലോമീറ്ററും കാറതൂളിനു തെക്കായും സ്ഥിതിചെയ്യുന്ന ദേശീയോദ്യാനമാണ് **ഊലമ്പേയൻ ദേശീയോദ്യാനം**. 

ചെമ്മരിയാടുകളുടെ കൂട്ടങ്ങൾ മേഞ്ഞുനടന്നിരുന്ന സ്ഥലമായിരുന്നു ഒരിക്കൽ ഊലമ്പേയൻ സ്റ്റേഷൻ. 2001 നവംബർ ന്യൂ സൗത്ത് വെയിൽസിലെ സർക്കാർ ഇത് വാങ്ങുകയായിരുന്നു. 

## ഇതും കാണുക
* ന്യൂ സൗത്ത് വെയിൽസിലെ സംരക്ഷിതപ്രദേശങ്ങൾ

## അവലംബം

വർഗ്ഗം:ഐ.യു.സി.എൻ. വർഗ്ഗം II
വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
ടിർഗ്വ ദേശീയോദ്യാനം

**ടിർഗ്വ ദേശീയോദ്യാനം** (Spanish: *Parque nacional Tirgua*),  വെനിസ്വേലയിലെ ഒരു ദേശീയോദ്യാനമാണ്. ഇത് ജനറൽ മാനുവൽ മാൻ‍റിക്വെ ദേശീയോദ്യാനം എന്നും അറിയപ്പെടുന്നു. ദേശീയോദ്യാനത്തിൻറെ പേരിനു നിദാനമായ ടിർഗ്വ നദിയുടേതുൾപ്പെടെ അനവധി ജലപാതകളുടെ അത്യുന്നതഭാഗങ്ങളെ ഇത് സംരക്ഷിക്കുന്നു.

കൊജെഡെസ് സംസ്ഥാനത്തെ മുനിസിപ്പാലിറ്റികളായ സാൻ കാർലോസ്, ആൻസോട്ടെഗ്യൂയി എന്നിവയ്ക്കിടയിലും യരക്വെ സംസ്ഥാനത്തെ നിർഗ്വ മുനിസിപ്പാലിറ്റിയിലുമായി സ്ഥിതി ചെയ്യുന്ന ഈ ദേശീയോദ്യാനത്തിൻറെ ഏകദേശ വിസ്തീർണ്ണം 910 ചതുരശ്ര കിലോമീറ്ററാണ്.

ഇതിൽ ഇലപൊഴിയും വനങ്ങളും അർദ്ധ ഇലപൊഴിയും വനങ്ങളും അതോടൊപ്പം നിരവധി ഉൾപ്പെടുന്നു. സസ്തനികളിൽ അരഗ്വാറ്റോ കപ്പൂച്ചിൻ കുരങ്ങുകൾ, കുനഗ്വാരോകൾ, ടാപിറുകൾ എന്നിവ ഉൾപ്പെടുന്നു.

## അവലംബം

വർഗ്ഗം:വെനസ്വേലയിലെ ദേശീയോദ്യാനങ്ങൾ
റിയോ വിജോ സാൻ കാമിലോ ദേശീയോദ്യാനം

**റിയോ വിജോ സാൻ കാമിലോ ദേശീയോദ്യാനം** ((Spanish:&nbsp;*Parque nacional Río Viejo-San Camilo*) തെക്കേ അമേരിക്കൻ രാജ്യമായ വെനിസ്വേലയിലെ ദേശീയോദ്യാന പദവി ലഭിച്ച ഒരു സംരക്ഷിത പ്രദേശമാണ്.

ഈ ദേശീയോദ്യാനത്തിലെ ഭൂമി കൊളമ്പിയൻ അതിർത്തിക്കു സമീപമുള്ള അപുറെ സംസ്ഥാനത്തിൻറെ ഭാഗമാണ്. 80,000 ഹെക്ടറിലധികം വിസ്തൃതിയുള്ള ഈ പ്രദേശത്ത് 1993 ജൂലൈ 1 മുതൽ ദേശീയ ഉദ്യാനം രൂപീകരിച്ചിരുന്നു. ഇതിലെ സസ്യങ്ങൾ അടിസ്ഥാനപരമായി സാവന്നകളാണ്. ഇതിൽ സമൻ, സീബ, അപാമേറ്റ്, പാം മകാനില എന്നിങ്ങനെയുള്ള മരങ്ങളും ഉൾപ്പെടുന്നു. 

ഈ പ്രദേശത്തിൻറെ സമുദ്രനിരപ്പിൽനിന്നുള്ള ഉയരം 34 മുതൽ 225 മീറ്റർ വരെയാണ്. നിരവധി നദികൾ നിലനിൽക്കുന്നതിനാൽ ആമകൾ, കുരങ്ങുകൾ ക്രൗഞ്ചങ്ങൾ, തത്തകൾ തുടങ്ങി വ്യത്യസ്തങ്ങളായ ജീവജാലങ്ങളുടെ ആവാസവ്യവസ്ഥയാണ് ഇവിടെയുള്ളത്.

## അവലംബം

വർഗ്ഗം:വെനസ്വേലയിലെ ദേശീയോദ്യാനങ്ങൾ
ഗ്വട്ടൊപ്പോ ദേശീയോദ്യാനം

**ഗ്വട്ടൊപ്പോ ദേശീയോദ്യാനം**  (Spanish: *Parque nacional Guatopo*) തെക്കേ അമേരിക്കൻ രാജ്യമായ വെനിസ്വലയുടെ വടക്കു ഭാഗത്തു സ്ഥിതിചെയ്യുന്ന ദേശീയോദ്യാന പദവി ലഭിച്ച സംരക്ഷിത പ്രദേശമാണ്.

മിറാൻഡ, ഗ്വാരിക്കൊ എന്നീ സംസ്ഥാനങ്ങളുടെ ഇടയിൽ, വടക്ക് കോർഡില്ലെറ ഡി ലാ കോസ്റ്റ, ബാർലോവെൻറോ സമതലം എന്നിവയുടെ അതിർത്തികളിലാണ് ഇത് സ്ഥിതിചെയ്യുന്നത്. ദേശീയോദ്യാനത്തിനു തെക്ക് പീഡെമൊണ്ടെ ല്ലാനെറോ, കിഴക്ക് സിറാനിയ ഡെല്ലിൻറെ ഉൾപ്രദേശത്തിൻറെ തുടർച്ച, പടിഞ്ഞാറ് ഇതേ സെറാനിയയുടെ തുടർച്ച, ടുയി താഴ്വര എന്നിവയുമാണ് മറ്റ് അതിരുകൾ.

## അവലംബം
വർഗ്ഗം:വെനസ്വേലയിലെ ദേശീയോദ്യാനങ്ങൾ